Sjenica, 22. jun 2018.\nFabrici: Evropska unija pruža podršku razvoju preduzetništva\nŠef Delegacije Evropske unije (EU), ambasador Sem Fabrici obišao je danas u Sjenici, tokom drugog dana posete jugozapadnoj Srbiji, preduzeće Masry Plus, koje je uz podršku EU dobilo opremu za proizvodnju šećera i unapredilo svoje poslovanje.\nAmbasador Fabrici je rekao da je nezaposlenost problem koji pogađa kako Srbiju tako i zemlje Evropske unije, te zato EU u Srbiji podržava projekte koji podstiču predezetništvo, naročito među mladima i ženama.\n„Mlade generacije treba da dobiju priliku da pokrenu i razviju svoja preduzeća, budu kreativni, kandiduju dobre poslovne ideje i iskoriste prilike koje se nude, dok je na vlastima da stvore okruženje koje je povoljno za poslovanje. Tako će mladi biti deo rešenja a ne deo problema“, rekao je šef Delegacije EU Sem Fabrici.\nAmbasador Fabrici je takođe pozvao lokalne samouprave kao i preduzeća da aktivno učestvuju u realizaciji novog programa EU PRO koji je usmeren na privredni i društveni razvoj 99 lokalnih samouprava u Srbiji. Trenutno je u toku javni poziv za preduzetnike i preduzetnice i mikro i mala preduzeća za koji je Evropska unija opredelila 4,5 miliona evra kako bi unapredili svoje poslovanje, ali i bili društveno odgovorni prema svojim zajednicama.\nHazir Dacić, vlasnik preduzeća Masry Plus je rekao da je uz opremu koju je dobio od Evropske unije unapredio proizvodnju i uz 16 radnika zaposlio još četiri svoja sugrađana.\nTokom sastanka sa predsednikom opštine Sjenica Hazbom Mujovićem istaknuto je da je EU do sada u Sjenici podržala realizaciju više od 70 projekata u obasti infrastrukture, poljoprivrede, migracija i socijalne inkluzije. Ambasador Fabrici je naveo da je EU partner lokalnih samouprava u razvoju te da podržava Srbiju u procesu evropskih integracija.\nZahvaljujući se Evropskoj uniji na dosadašnjoj pomoći, Hazbo Mujović, predsednik opštine Sjenica je naveo da će opština nastaviti da priprema nove projekte i efikasno ih sprovodi.\nPrethodnog dana, 21. juna, ambasador Fabrici je u Novom Pazaru otvorio Festival evropskog filma koji je ove godine u znaku kulturne baštine. Kako je Evropska unija proglasila 2018. za Evropsku godinu kulturnog nasleđa, moto festivala je „Naše nasleđe: Gde prošlost susreće budućnost”.\n„Ključna poruka Festivala, kao i Evropske unije je različitost i očuvanje i poštovanje te različitosti u kojoj smo ujedinjeni u Evropskoj uniji“, rekao je ambasador EU, Sem Fabrici na otvaranju ističući da je upravo Novi Pazar grad bogat kulturom i različitostima.\nNakon otvaranja prikazan je italijanski film Leopardi, a pored Beograda i Novog Pazara, festival se održava u još 11 gradova u Srbiji.


Peticija protiv progona i poziva na linč kritičkih istoričara - Javni servis\nVeć danima traje brutalna hajka i javni progon dvoje istaknutih istoričara, Dubravke Stojanović i Nikole Samardžića. U njihovu odbranu, ali i odbranu prava na slobodnu reč, objavljujemo peticiju protiv progona i poziva na linč kritičkih istoričara s namerom da skrenemo pažnju javnosti na učestale kampanje mržnje prema neistomišljenicima u Srbiji danas.\nDubravka Stojanovič. Foto: krokodil.rs\nMi, istoričari i istoričarke, predstavnici svih akademskih profesija, umetnici i kulturni radnici i radnice, najoštrije osuđujemo i dižemo svoj glas protiv kampanje mržnje i linča koja se sve češće pokreće u Srbiji u cilju stigmatizacije i ućutkivanja kritičkih intelektualaca i umetnika. Progoni pojedinaca su deo šireg procesa brutalnih i sistematičnih obračuna s medijima i nevladinim organizacijama. Ovakve zabrinjavajuće metode represije i dehumanizacije svih kritičkih glasova pouzdano vode društvo u Srbiji u otvorenu diktaturu. Danas su progonu izloženi beogradski istoričari Dubravka Stojanović i Nikola Samardžić, ali već sutra meta propagandne kampanje može biti svako od nas.\nZbog javno iznesenih stavova, tendenciozno interpretiranih do krivotvorenja, koji se ne uklapaju u dominirajuću ideološku matricu i zbog kritičkog pristupa autoritarnom režimu u Srbiji, profesori Dubravka Stojanović i Nikola Samardžić izloženi su nezapamćenoj hajci i gebelsovskom targetiranju od strane režimskih medija, predstavnika vlasti i grupe ultradesničarskih intelektualaca-huškača. Sa žaljenjem konstatujemo da se i jedan broj opozicionih aktivista i medija uključio u kampanju režima protiv dvoje targetiranih istoričara.\nZahtevamo hitnu obustavu svih poziva na linč i kampanja mržnje prema neistomišljenicima. Zahtevamo beskompromisno poštovanje činjenice da je kritička istoriografija autonomna naučna disciplina i da ne sme biti pretvorena u sluškinju vladajuće politike identiteta ili bilo koje druge ideološke koncepcije. Istoričar za svoj sud može odgovarati samo naučnoj zajednici u skladu sa široko prihvaćenim metodološkim principima struke. Zbog toga osuđujemo očigledan pokušaj istorijskog revizionizma kojim se događaji iz prošlosti, potpunim izostavljanjem istorijskog konteksta, pokušavaju staviti u funkciju savremenih političkih procesa.\nZabrinuti za bezbednost naših kolega i profesora i uznemireni zbog činjenice da u ovoj kampanji mržnje i poziva na linč prepoznajemo opasne fašističke metode progona svakog kritičkog glasa, karakteristične za zločinačke i totalitarne sisteme, apelujemo na svest i solidarnost domaće, regionalne i evropske javnosti te pozivamo akademsku zajednicu i političke predstavnike da obrate pažnju na opasne pojave i ne propuste da pravovremeno reaguju na tešku situaciju u Srbiji.\nPeticiju možete potpisati ovde, a imena potpisnika možete pogledati na ovom linku.\nČlanak je prenet sa portaka krokodil.rs.


Mark Zakerberg namjerava da podeli Fejsbuk na javni i privatni dio\n28.04.2019. / 8:00\nNJUJORK, Mark Zakerberg namjerava da podeli Fejsbuk na javni i privatni dio.\nOn je to najavio na svom blogu, objavljenom prošle nedjelje u kom je detaljnije objasnio šta, zapravo, planira:\n“Želim da stvorim dva različita prostora. Jedan bi bio javni forum, odnosno takozvani Gradski trg, dok bi drugi prostor bio privatan i šifrovan i to bil bila Dnevna soba“, rekao je osnivač najpopularnije društvene mreže na sviketu.\nNije sasvim jasno šta to znači u praksi, ali se pretpostavlja da novina podrazumeva povezivanje različtih Fejsbuk platformi za razmjenu poruka na Instagramu, Vocapu i Fejsbuk mesindžeru, kako bi se stvorila interoperabilna šifrovana usluga.\n“Mislim da će to biti fokus kompanije za narednih pet godina ili više“, rekao je Zakerberg.\nKompanija će najmanje godinu dana imati konsultacije sa stručnjacima, vladom i institucijama koje sprovode zakone, prije nego što ponudi zatvoreni dio mreže.\nOn je istakao da ovaj pristup predstavlja promjenu u pristupu Fejsbukovim proizvodima\nTagovi: facebookizborprivatni i javni diozuckenberg


Hronika Autor:Tanjug25. Dec. 202012:03 > 12:18\nPrvo osnovno javno tužilaštvo u Beogradu podnelo je danas sudu optužni predlog protiv Miladina Kovačevića, kojim ga tereti za ugrožavanje sigurnosti i zlostavljanje i mučenje svojer ljubavnice Tine T. (26), 16. septembra u Beogradu.\nOpet odbijen pritvor za Miladina Kovačevića, ukinute i mere\nPojavio se snimak svađe Miladina Kovačevića i devojke\nOptužni predlog ne zahteva potvrdu suda, pa se očekuje da Kovačeviću uskoro bude zakazan početak suđenja.\nTužilaštvo je podsetilo da je sud odbio njegov predlog da se Kovačeviću odredi pritvor, pa se on i dalje brani sa slobode.\nBila mu je određena mera zabrane prilaska ili komunikacije sa Tinom T. i njenom sestrom ali je po žalbi Kovačevićevog advokata ukinuta.\nOn je ranije na saslušanju u Prvom osnovnom javnom tužilaštvu u Beogradu u celosti negirao da je pretio devojci i u svojoj odbrani je naveo da se video sa njom, ali da joj te večeri nije pretio niti joj je naneo povrede.\nTina T. je takođe prošle sedmice tužiocu detaljno ispričala šta se događalo u noći 16. septembra, i izjavila da je pridružuje krivičnom gonjenju Kovačevića i da ističe imovinskopravni zahtev za obeštećenje.\nBeogradmiladin kovačevićoptužni predlogprvo osnovno javno tužilaštvougrožavanje sigurnosti


RTCG - Radio Televizija Crne Gore - Nacionalni javni servis :: Politika :: Kolegijum pa kažnjavanje zbog izostanka\n19. 11. 2019. 06:55 >> 07:21 2\nU toku je izrada odluke kojom bi se utvrdili kriterijumi opravdanosti, odnosno neopravdanosti izostanaka poslanika sa sjednica parlamenta, i do kraja ovoga mjeseca mogao bi biti postignut dogovor o tome na Kolegijumu Skupštine, kako bi konačno počela primjena poslovničkih odredbi o kažnjavanju poslanika zbog neopravdanog odsustva iz Skupštine, rekao je Ljuiđ Škrelja, predsjednik Administrativnog odbora.\nŠkrelja je za Pobjedu rekao da je izrada odluke o utvrđivanju kriterijuma zadatak generalnog sekretara, jer Administrativni odbor nema nadležnost da procjenjuje da li je neko bio neopravdano ili opravdano odsutan.\n"Generalni sekretar je ovlašćeno lice za to, a mi ćemo postupiti po njegovoj odluci", kazao je Škrelja, ističući da su u Izmjenama Poslovnika ostale manjkavosti koje bi trebalo otkloniti kako bi počela primjena svih odredbi.\nŠkrelja je rekao da je prije nekoliko dana razgovarano o tom pitanju "u širem sastavu".\n"Očekujem da predsjednik Skupštine Ivan Brajović do kraja ovog mjeseca zakaže sjednicu Kolegijuma, na kojoj bih bio prisutan i ja, kao predsjednik Administrativnog odbora, kako bismo postigli dogovor o primjeni poslovničkih odredbi vezanih za kažnjavanje poslanika koji neopravdano odsustvuju iz parlamenta", kazao je Škrelja.\nOn je podsjetio da je prvobitno predložio da se formira radna grupa koja bi se bavila tim pitanjem, ali je na Odboru preovladalo mišljenje da to nije posao Odbora.\nNove poslovničke odredbe usvojene su 31. jula i do sada nijesu primijenjene.\nIzmjenama Poslovnika, čiji je predlagač Andrija Popović (LP), predviđeno je da se poslanik koji neopravdano odsustvuje iz parlamenta duže od 30 dana kazni oduzimanjem 50 odsto plate, a onaj ko neopravdano odsustvuje sa jedne sjednice primiće zaradu manju za 40 odsto.\nPopović je, u obrazloženju izmjena Poslovnika, naveo da 27 država Evrope propisuju jasne novčane i druge sankcije za poslanike koji u kontinuitetu ne prisustvuju sjednicama Skupštine i radnih tijela. Sankcije se kreću od procentualnog umanjenja novčanih nadoknada za poslanike preko potpunog ukidanja zarade do oduzimanja mandata poslanicima koji bojkotuju ili na bilo koji drugi način neopravdano i u kontinuitetu ne izvršavaju obaveze u Skupštini.\nSkupštinska zasijedanja bojkotuju, od početka saziva, poslanici Demokratske Crne Gore i Dritan Abazović iz Ure. Poslanici SNP-a Srđan Milić i Danijela Pavićević prekinuli su bojkot krajem oktobra, na sjednici posvećenoj premijerskom satu. Za sada svi primaju pune plate.\nAdministativni odbor predložio devet članova DIK-a\nJavni poziv za izbor dva člana AEM-a\nAdministrativni o kandidatima za članove odbora


U oružanom napadu na magistralnom putu Uroševac-Štrpce ranjen pripadnik KPS Saša Durlević\nU oružanom napadu na magistralnom putu Uroševac-Štrpce nedaleko od mesta gde su 27. Avgusta ove godine ubijena dva srpska mladića a još dva ranjena, kasno sinoć ranjen je pripadnik Kosovske Policijske Službe, Saša Durlević. Prema prvim policijskim podacima incident se dogodio iza 23 časa 400 metara dalje od spomenika poginulim pripadnicima zvanično transformisane OslobodilačkeVojske Kosova koji su prethodne noći nepoznati pocinioči uništili eksplozivom. U napadu na polcijsko vozilo u redovnoj patroli pripadnik KP Saša Durlević dobio je prostrelne rane ruke, noge i donjeg dela ledja dok su dvojica njegovih kolega takodje pripadnici ove službe inače srpske nacionalnosti ostali nepovredjeni. Nakon prve pomoći, koja mu je ukazana u Domu zdravlja u Štrpcu, Durlević je hospitalizovan u američkoj vojnoj bazi Bondstil.\nKomesar policije Kai Vitrup oštro je reagovao na sinoćnji incident ističuci da su napadi na pripadnike policije nedopustivi da su mere bezbednosti na Kosovu zbog toga pojačane.On je odbacio mogućnost povezanosti izmedju podmetanja eksploziva pod spomenik borcima OVK i sinoćnjeg incidenta ali je napomenuo da je u cilju rasvetljavanja oba slučaja opsežna istraga u toku.\nSinoćnji oružani napad osudio je i šef Kosovske Policije pukovnik Seremet Ahmeti koji je istakao da neće biti tolerancije za one koji ubistvima žele da osujete rad policije. I šef britanske kancelarije Mark Dikinson pozvao je javnost da se ogradi od ovakvih ili sličnih incidenata ali i onih koji žele da naruše stabilnost Kosova.\nI član Srpskog Nacionalnog Veća, Rada Trajković, ukazala je na činjenicu da su već šestu godinu Srbi žrtve po etničkom principu. Kao nigde u svetu državotvoran i ustavotvoran narod nije maltretiran kao što je to slučaj sa Srbima na Kosovu, nadam se da će uz napor medjunarodne zajednice ova surova realnost za kosovske Srbe nestati, zaključila je Trajkovićeva.\nMinistar spoljnih poslova Srbije i Crne Gore Vuk Drašković izjavio je da je ranjavanje srpskog pripadnika Kosovske policijske službe posledica albanskog političkog ekstremizma kombinovanog sa terorizma i najavio da će da na tu čcinjenicu u ponedeljak upozoriti Generalnu skupštinu UN.\nDrašković je rekao da će zvaničnicima Evropske unije, Kontakt grupe i NATO predočiti u Njujorku da napad na policijsku patrolu Kosovske policijske službe predstavlja potvrdu postojanja strategije kosovskih Albanaca da se ilom i zločinom dođe do nezavisnosti pokrajine. Tome idu na ruku i pojedine izjave stranih faktora da se velikoalbanska mržnja prema Srbiji može suzbiti samo proglašenjem nezavisnosti, a to je opasan i neodrživ stav i obaveza međunarodne zajednice je da se bori protiv terorizma, a ne da mu povlađuje i da ga nagrađuje, rekao je Drašković.\nA predsednik Koordinacionog centra za Kosovo Sanda Rašković-Ivić izjavila je da jedan od njenih prvih ciljeva političko pomirenje kosovskih Srba jer su razlike među njima zaista male. Koordinacioni centar će ubuduće u aktivnostima u pokrajini uključiti ministarstva Vlade Srbije i u praksi biće organizacija koja će koordinirati rad ministarstava.\nIz jednog od ministarstava, zaduženog za kulturu stigla je najava da će se ministar Dragan Kojadinović do kraja septembra u Beogradu sastati sa delegacijom ministarstva za kulturu vlade Kosova koju će predvoditi Bedžet Brajšori i da će tema razgovora biti obnavljanje 35 pravoslavnih manastira i crkava uništenih u vreme eskalacije nasilja na Kosovu u martu prošle godine i vraćanje projektne dokumentacije u vezi sa kulturnom baštinom koja je u to vreme sklonjena sa Kosova.


petak, 4. januar 2019. 16:17h\nProtest ispred zgrade policije u Prokuplju arhiva lj.m.\nPredsednik Policijskog sindikata Srbije Veljko Mijailović kaže da očekuje podršku svih kolega, ali i poziva sve građane da podrže skup jer smatra da se problem može rešiti samo u koliko se javnost uključi u čitav slučaj i po njemu nezakonite odluke o preraspodeli radnih mesta.\nInače 7 od ukupno 16 policajaca iz Prokuplja još uvek nije potpisalo prelazak na nova radna mesta, jer su kako tvrde, ranije trebali da dobiju rešenja o premeštaju u kojima bi jasno stajala mogućnost žalbe, odnosno” pravnog leka”, što se ni u jednom slučaju nije desilo.\nU policijskom sindikatu tvrde i da među policajcima ima i onih kojima je ostalo dve do tri godine do penzije, pa sumnjaju da je nova sistematizacija u stvari paravan za nova stranačka zapošljavanja u policiji i pored zabrane.\nOn dodaje da će PSS zaštititi svoje članove, te da je policija tu sprovodi, a ne da krši zakon Srbije.\nIz policije: Nova sistematizacija će doprineti efikasnijem obavljanju posla\nU prokupačkoj policiji ističu da novi Pravilnik o unutrašnjem raspoređivanju i sistematizaciji radnih mesta u policiji, “između ostalog treba da doprinese efikasnijem obavljanju poslova i smanjenju nepotrebnih troškova”.\nU skladu sa tim policijski službenici Policijske uprave Prokuplje, koji imaju prebivalište u Nišu i žive na teritoriji niške policijske uprave, dobili su rešenje o raspoređivanju u Policijsku upravu Niš. Prilikom donošenja ovih rešenja Ministarstvo se, između ostalog, rukovodilo i potrebom Policijske uprave Niš za povećanjem broja policijskih službenika. Ovakvom odlukom zaposlenima je omogućeno da rade u mestu u kome žive, olakšan im je dolazak i odlazak na posao, jer ne moraju da prelaze, u nekim slučajevima, i do 30 kilometara, a takođe, imajući sve to u vidu, smanjeni su i nepotrebni troškovi prevoza – kaže se između ostalog u saopštenju koje je stiglo iz prokupačke policije.\nNavode i da je “situacija u kojoj se iz budžeta izdvajaju nepotrebna sredstva za troškove prevoza neprihvatljiva” te da je raspoređivanje urađeno je u skladu sa Zakonom o policiji i novim Pravilnikom o unutrašnjem uređenju i sistematizaciji radnih mesta u Ministarstvu unutrašnjih poslova, koji je usvojen ove godine pa su zbog toga svi zaposleni u MUP-u dobili nova rešenja od 01. januara 2019. godine.


Izvozne cijene u RS veće za 7,2 odsto, a uvozne za 1,1 odsto\n12.06.2018. / 10:33\nBANJALUKA, Izvozne cijene robe iz Republike Srpske u prvom kvartalu ove godine veće su za 7,2 odsto u odnosu na prošlogodišnji prosjek, dok su uvozne veće za 1,1 odsto, podaci su Republičkog zavoda za statistiku.\nEkonomista Stefan Markićević rekao je Srni da na nivo izvoznih cijena u prvom redu utiče nivo cijena robe na svjetskim berzama, kao i kratkoročni odnosi ponude i potražnje.\n“Na nivo cijene robe proizvedene u Srpskoj uticaj imaju još i fiksni troškovi, odnosno troškovi kapaciteta koji su u dobroj mjeri veći nego isti troškovi u inostranstvu, posebno u razvijenim zemljama, usljed starije opreme i tehnologije”, naveo je Markićević.\nPrema njegovim riječima, na nivo uvoznih cijena prvenstveno utiče fiksni kurs KM za evro, što pogoduje uvoznicima. Srna\nTagovi: cijeneizvozrepublicki zavod za statistikursuvozvazno


RTCG - Radio Televizija Crne Gore - Nacionalni javni servis :: Društvo :: Otvoreno odjeljenje za oboljele od demencije\nDOM ZA STARE BP 06. 05. 2018. 23:59 >> 19:44 0\nDOM ZA STARE BP\nOtvoreno odjeljenje za oboljele od demencije\nVlada Crne Gore adekvatno brine o starima obezbjeđujući zaštitu i punu integraciju te kategorije stanovništva u društevni sistem, poručio je ministar rada i socijalnog staranja Kemal Purišić.\nOn je danas, kako je saopšteno iz resornog Ministasrtva, svečano otvorio odjeljenja za demenciju i palijativu i prostorije za radnu i okupacionu terapiju u okviru Javne ustanove Dom starih „Bijelo Polje“.\nPurišić je naveo da ta ustanova od osnivanja postiže značajne rezultate u pogledu unaprjeđenja zaštite starih, naglasivši da već skoro osam godina pruža institucionalnu brigu u pogledu stanovanja, ishrane, njege i zdravstvene zaštite, kao i pravne i savjetodavne pomoći.\n„Rekonstrukcijom odjeljenja za demenciju, palijativnu njegu, prostorija za radnu i okupacionu terapiju i frizerskog salona zaokružićemo kompleks u kojem će se primjenjivati evropski standardi u oblasti gerontologije i socijalnog rada uz puno uvažavanje potreba korisnika“, istakao je Purišić.\nPurišić je kazao da Ministarstvo u saradnji sa lokalnom upravom prepoznaje sve veću potrebu da se starim osobama obezbijedi što kvalitetniji život.\n„Današnji događaj, kao i nedavno otvaranje Doma starih u Pljevljima, još jedna je potvrda da Vlada Crne Gore kroz puno uvažavanje ličnosti i posebnosti korisnika na adekvatan način brine o starima obezbjeđujući zaštitu i punu integraciju ranjivih kategorija stanovništva“, zaključio je Purišić.\nPredsjednik opštine Bijelo Polje, Petar Smolović, rekao je da u tom gradu postoji razvijena palijativna njega.\nOn je kazao da stručna lica Doma starih uz interdisciplinarni pristup pomažu oboljelima i članovima porodica, navodeći da ta podrška obuhvata tjelesne, psihosocijalne i duhovne aspekte života.\n„Korisnicima se u svakom trenutku pruža potrebna i odgovarajuća njega, koja im osigurava najbolji mogući kvalitet života“, naglasio je Smolović.\nDirektor Doma starih „Bijelo Polje“, Dejan Pavićević, istakao je da odjeljenje demencije je prvo na sjeveru Crne Gore, opremljeno po najsavremenijim evropskim standardima, sa kapacitetom od dvadeset mjesta.\nPavićević je najavio da se planira pokretanje domskih novina i otvaranje dnevnog boravka za stare.\nDom za stare Kemal Purišić Dom za stare Bijelo Polje\n16:08 U Crnoj Gori najčešće korišćena droga heroin


Intel namerava da ponudi 5G infrastrukturu i van sektora mobilnih telefona | PC Press\nIntel namerava da ponudi 5G infrastrukturu i van sektora mobilnih telefona\nIntel je danas, 25. februara, najavio nove čipove i partnerstva za koja se nada da će ubediti njihove investitore da će se milijarde dolara koje su uložili u istraživanja i razvoj 5G mrežne tehnologije, isplatiti.\nIntel, drugi proizvođač čipova na svetu gledano po prihodima, ušao je u posao bežičnog prenosa podataka kupovinom nemačkog proizvođača modema Infineon 2011. godine. Njegov jedini glavni kupac modemskih čipova je Apple Inc. Međutim, Bob Swan, glavni izvršni direktor Intel-a, izjavio je da je budućnost Intel-a u 5G mreži, za koju se očekuje da će se pojaviti ove i naredne godine, kao i u prodaji modema proizvođačima van sektora pametnih telefona.\nIntel planira da prodaje modeme proizvođačima za upotrebu u pametnim vozilima, kao i proizvođačima industrijske opreme. Takođe, Intel ima u planu i druge čipove – uključujući procesore (Hewitt Lake SoC) i takozvane programabilne čipove (field-programmable gate array – FGPA) koje je omogućio kupovinom Altera Inc u 2016. – u različitim mrežnim opremama. Proizvod za brži 5G saobraćaj – FGPA programabilna kartica N3000 – spaja se sa Intelovim portfolijem procesora i obrađuje do 100 Gbps mrežnog saobraćaja na 5G platformi, navodi Intel SVP mrežnih platformi, Sandra Rivera.\nU ponedeljak, 25, feburara, na MWC 2019 konferenciji, Intel je saopštio da je postigao dogovor sa proizvođačem mrežnih uređaja Fibocom Wireless Inc, Arcadyan Technology Corp i drugima za uključivanje Intel modemskih čipova u takozvane module i gateway-e koji će pomoći industrijskoj opremi da se poveže sa 5G mrežom. Kompanija je takođe predstavila nove programabilne čipove koji će se takmičiti protiv Xilinx Inc, koji je u poslednjem tromesečju ostvario porast prihoda od 5G poslova.\nIntel takođe ima za cilj da proda verzije svojih flagship procesora za upotrebu u 5G baznim stanicama, koje pomažu u prenosu signala mobilnih telefona nazad u core mreže i saopštio je da je postigao dogovore sa Ericsson-om i ZTE Corp-om za korišćenje Intel procesora u njihovoj 5G mrežnoj opremi.\nTagovi: 5G, 5G mreža, FGPA, Hewitt Lake SoC, Intel\n← Suosnivač Twitter-a se povlači iz upravnog odbora nakon 12 godina\nQualcomm lansirao prvu platformu za robote →


VLADIČIN HAN Proširenje parking zone kod suda i tužilaštva - InfoVranjske\nVLADIČIN HAN Proširenje parking zone kod suda i tužilaštva\nProblem sa slobodnim parking mestima u glavnoj, Svetosavskoj ulici u Vladičinom Hanu, uskoro bi mogao da bude rešen, makar delimično, i to uređenjem parkinga ispred zgrade lokalnog suda i tužilaštva.\nPrema rečima Časlava Mladenovića, direktora hanske Direkcije za izgradnju koja vodi ovaj posao, radovi bi trebali da budu završeni do kraja nedelje.\n– Uređenje parkinga uključuje i izgradnju staze i rampe za invalide kojima je dosad pristup sudu bio praktično nemoguć.\nParking će do isteka radnog vremena, radnim danima, moći da koriste isključivo zaposleni u sudu i tužilaštvu, dok će u popodnevnim i večernjim satima biti na raspolaganju i građanima – kazao je Mladenović za portal Vranjske.\nZbog čestih zagušenja saobraćaja, baš zbog nepropisno parkiranih vozila u glavnoj hanskoj ulici, pojačana je kontrola, a saobraćajna policija svakodnevno sprovodi pojačani nadzor, fotografiše i sankcioniše sve nesavesne vozače.\nKazna za nepropisno parkiranje je 5.000 dinara po prijavi ili 2.500 dinara, ukoliko vozač plati odmah kada mu bude napisana.


Žensko udruženje kolubarskog okruga “ŽUKO”obeležilo Međunarodni dan borbe protiv nasilja nad ženama – Radio Galaxy – 89.3MHz\nObjavio/la Radio Galaxy at November 25, 2020\nŽensko udruženje kolubarskog okruga “ŽUKO”obeležilo je Međunarodni dan borbe protiv nasilja nad ženama akcijom ispred Rudarske česme, na kojoj su članice ovog udruženja izložile transparente sa porukama za osnaživanje žrtava nasilja, kao i za podizanje svesti društva o ovoj temi. Na njima su se našle poruke “Donesi odluku. Progovori”, “Nasilje nad ženama je problem celog društva”, “Ja sam protiv nasilja, a ti?”, “One računaju na nas” i td.\nPredsednica Udruženja “ŽUKO”, Jelena Ružić, govorila je o važnosti obeležavanja ovog datuma i o tome koliko je bitno prijaviti nasilje.\n“Želeli smo da skrenemo pažnju naših sugrađana na to da se nasilje svakodnevno dešava oko nas i da ne treba da ćutimo, već da nasilje prijavimo. Žrtvama je lakše ukoliko neko umesto njih prijavi nasilje. Republika Srbija je u prethodnom periodu donela zaista dobre zakone koji sankcionišu rodno zasnovano nasilje, ali da bi se oni primenjivali, mora doći do prijave nasilja”, rekla je predsednica udruženja i istakla da su porukama sa transparenata želeli da podstaknu i ohrabre Lazarevčane da prijave nasilje bilo koje vrste.\nPodsetimo da, kao posledica partnerskog nasilja tokom 2019. godine u Srbiji je ubijeno 28 žena, a četrdesetoro dece ostalo je bez majke. Policija u Srbiji je tokom 2019. godine registrovala 28.214 slučajeva nasilja u porodici.\nNa pitanje novinara da li postoji razlika u odnosu na prethodne godine i da li se žene sada više odlučuju da prijave nasilje, Ružićeva je rekla ćemo pravu sliku za ovu godinu, imati u februaru 2021.godine kada izlaze i zvanični podaci institucija koje se time bave.\nGlavna poruka ove akcije Udruženja “ŽUKO” jeste, da je nasilje problem čitavog društva, a ne samo žena i da ono ne podrazumeva samo fizičko nasilje, već svaki njegov oblik i da bi mehanizmi za sprečavanje nasilja bili efikasni, NASILJE SE MORA PRIJAVITI!


Ova vrsta ptica poseduje veliku inteligenciju\nVrane spadaju u red životinja koje su najpametnije.\nOsim što su najpametnije ptice i što mogu da rešavaju probleme na nivou sedmogodišnjeg deteta, one prave sopstveni alat i znaju da će se nivo vode podići ako u nju bacite kamen ili neki drugi teški predmet.\nVrane na Novoj Kaledoniji naučnici proučavaju već dugo i nedavno su otkrili nešto na šta još nisu naišli kod tih životinja.\nVrane koriste pomoćni alat kako bi lakše nosile neke druge predmete - na primer, pomoću drvenog štapića prenose metalnu maticu. To je navodno prvi put da neka životinja umeće jedan predmet u drugi da bi ga prenela na drugu lokaciju.\nJedna vrana je pomoću štapića prenela predmet koji je bio prevelik da bi ga nosila u kljunu, što znači da joj je alat olakšao kontrolisanje predmeta.\nNaučnici, međutim, napominju da je reč o pticama koje su se izlegle u zatočeništvu, pa su dodatna istraživanja potrebna kako bi mogli da uporede rezultate ptica koje su odrasle u prirodi.


Bivši košarkaš Partizana pred brzopoteznim otkazom\nPosle svega meseca dana od starta sezone Lokomotiva iz Krasnodara odlučila je da raskine saradnju sa bivšim krilnim centrom Partizana Kevinom Džonsom, prenosi portal Sportando.\nDžons prešao u Lokomotivu Kubanj\nDoskorašnji košarkaš Partizana Kevin Džons je prešao u Lokomotivu Kubanj, saopšteno je na sajtu Evrokupa, u kojem će ruski tim učestvovati.\nDilejni potpisao za Atlantu\nZvezda filmova za odrasle ima ponudu za košarkaša kog navijači Zvezde zovu u Beograd\nĐorđević zapušio usta Grcima: Zvezda je iz Srbije, a Srbija vas je dobila 20 razlike!\n22:20 >> 22:40\nEvroliga: Lokomotiva i Pao slavili posle trilera\nProšle nedelje, Anadolu Efes je srećno pobedio Crvenu zvezdu, a sada je u triler završnici izgubio 78:77 na gostovanju Lokomotivi u Krasnodaru.\nTeo i Krle odveli CSKA u polufinale!\nMoskovljani su vezali i treći trijumf i tako izbacili Lokomotivu iz daljeg takmičenja.\nVujošević: Igrali protiv Lokomotive, mislili na Cedevitu\nTrener Partizana Duško Vujošević ocenio je da je Lokomotiva uspela da svoj kvalitet iskoristi na terenu i pobedi, i rekao da su njegovi košarkaši mislili na predstojeći odlučujući meč...\nPartizan ostao bez četvrtfinala Evrolige\nKošarkaši Partizana poraženi su od Lokomotive Kubanj, u Krasnodaru, sa 84:73 (16:10, 22:20, 25:15, 21:28) u 12. kolu Grupe F, čime su izgubili sve šanse da se plasiraju u četvrtfinale Evrolige....


Milenko Srećković - nezavisni autor i publicista\nAleksandar Obradović – budućnost Srbije\nAleksandar Obradović biće zapamćen po hrabrom iznošenju istine i delovanju u interesu društva i naroda, pa i po cenu lične nesreće, i davaće primer svakom budućem naraštaju koje će se boriti za slobodu, istinu i pravdu. Ako išta, Aleksandar Obradović je, u zemlji koju svi žele da napuste, probudio nadu da ipak možemo da savladamo zlo koje je zavladalo.\n10 razloga zašto Vučić treba da ode sa vlasti\nVučić se ne ponaša kao predsednik već kao patetična radio Mileva koja ogovara, mrzi, druge unižava a sebe uzdiže, histeriše i umišlja da je istorijska ličnost. On danas misli, govori i radi jedno a sutra govori, misli i radi nešto sasvim drugo – i za to umišlja da je neka jedinstvena državnička politika.\nOd kako je Rusija počela da dobija propagandni rat na globalnom nivou, zapadne države i njihove obaveštajne službe sve otvorenije priznaju postojanje jednog medijskog obaveštajno-propagandnog mehanizma kojim se one već godinama služe.\nAnti-imperijalistički razlozi za nepriznavanje nezavisnosti Kosova\nKatastrofalne imperijalističke vojne intervencije u Iraku, Libiji i Siriji potpuno su ogolile retoriku ljudskopravaških vojnih agresija i pokazale da one samo dovode do opšteg kolapsa i tragedije za obične građane.\nMaskota imperijalizma u provincijalnom Beogradu\nTime što je Bernar Anri Levi u Beogradu pogođen tortom, Beograd je konačno, u skladu sa poznatim provincijalnim vapajem i parolom, postao ”svet”.\nSevim Dagdelen, poslanica nemačke levičarske partije Levica (Die Linke), sa govornice u Bundestagu, iznela je oštre kritike na račun nemačkog vojnog prisustva na Kosovu i podrške vladi Kosova.\nSvetski poznati ratni reporter i dokumentarista levičarske orijentacije Džon Pildžer (75) kaže da je napad NATO-a na Jugoslaviju bio udar na sam koncept suverene i ekonomske nezavisnosti u jednom, po američkom i EU receptu skrojenom, ’globalnom’ svetu.\nPoznati kragujevački pesnik Nenad Glišić ne ustručava se da svoju poeziju prožme sopstvenim društvenim i političkim angažmanom, levičarskim idejama socijalne pravde i besklasnog društva, kao i stvarnim mukama i problemima na koje je čovek u svetu bez tih ideja osuđen.


"Nataša Kandić istinski srpski patriota, a ne izdajnik"\nAmbasadorka Kosova u SAD Vljora Čitaku navela je da je Nataša Kandić, koja je nominovana za Nobelovu nagradu za mir, istinski srpski patriota, a ne izdajnik.\nVljora Čitaku (Foto Gazeta blic)\nČitaku je na svom Tviter nalogu objavila fotografiju sa današnjeg protesta Pokreta Zavetnici u Beogradu.\n"Nataša Kandić je ostrvo razuma čak i tokom najtamnijih trenutaka naše novije istorije. Ona je hrabra, i neće biti maltretirana. I verujem da je njena moć i snaga da otvoreno govori o ratnim zločinima i odgovornosti čine istinskim srpskim patriotom, a ne izdajnikom", napisala je Čitaku.\nNataša Kandić i Fond za humanitarno pravo predloženi su za Nobelovu nagradu za mir, a predlog su izneli predsedavajući američke Helsinške komisije, republikanski senator iz Misisipija Rodžer Viker i demokratski član Odbora za spoljnopolitičke odnose Predstavničkog doma, kongresmen iz Njujorka Eliot Engel.\nPokret Zavetnici održao je protest ispred Kuće ljudskih prava u centru Beograda, a iz Građanske inicijative navode da je reč o “protestu protiv NVO“.\n"Iselićemo Natašu Kandić, Sonju Biserko i antisrpske NVO i gradskog poslovnog prostora", navode Zavetnici na svojoj stranici na Fejsbuku.


Ivan Šibul, sekretar FSK, o predstojećim fudbalskim šampionatima: Bez publike i žute banke u kasama klubova · gradski.online\nKIKINDA- Za nešto više od nedelju dana startovaće nova fudbalska sezona u Srpskoj ligi-Vojvodina, Vojvođanskoj ligi- istok, ali i još nekim nižerazrednim ligama u kojima će se nadmetati klubovi iz naše sredine. Ivan Šibul, sekretar Fudbalskog saveza grada Kikinde, kaže da će se premijerni susreti igrati 15. i 16. avgusta:\n– Zbog poznate epidemiološke situacije, utakmice će se igrati bez prisustva publike. To će dodatno pogoršati već tešku finansijsku situaciju u klubovima. Iz srpske “kuće fudbala” još nismo dobili jasne smernice šta, u pogledu zdravstveno-higijenskih mera. treba da preduzme domaćin utakmice. Očekujemo da će nam u narednom periodu to biti predočeno- kaže Šibul za naš portal i nastavlja:\n– Trebalo bi jasno definisati i broj gostujućeg tima, koji može da prisustvuje utakmici. Pored 18 igrača, tu su članovi stručnog štaba, lekar, fizioterapeut…\nKako se radi o sportskom događaju na otvorenom prostoru, ima logike da utakmici prisustvuju sportski direktor kluba, eventualno predstavnik sponzora. To su sve za nas još uvek otvorena pitanja, pa očekujemo jasne smernice- navodi Šibul. U iščekivanju da ove dileme što pre budu rešene, Šibul priznaje da su fudbalski klubovi u nezavidnoj materijalnoj situaciji:\n– Već mesecima u praznim kasama duva promaja, a u njima nema ni žute banke. Skoro pa su svi već na respiratorima, finansijskim, razume se. Nema dotacija iz gradskog budžeta, pa se svaki klub dovija kako zna i ume. Koliko će sve ovo trajati, niko sa sigurnošću ne može da kaže- zaključuje Šibul.\nPrethodnoUdahnite čari Francuske: Naučite francuski jezik, dovoljno je da se javite Akademiji Oxford\nSledećeZbog radova na ovoj lokaciji: U subotu mogući prekidi u vodosnabdevanju, evo i u kojim ulicama


Poslodavci pod stresom, ali ne odlaze na bolovanja | Kamatica\nPočetna > vest > Poslodavci pod stresom, ali ne odlaze na bolovanja\nPoslodavci pod stresom, ali ne odlaze na bolovanja\nTekst objavljen: 06.06.2015 11:34\nTri četvrtine vlasnika ili rukovodilaca malih i srednjih preduzeća u Francuskoj (74 odsto) opisuje svoj radni dan kao stresan, mada čak 79 odsto njih smatra svoje zdravlje dobrim ili vrlo dobrim, pokazuje studija istraživačkog centra Opinionvej.\nIpak, samo 39 odsto anketiranih privrednika u ovoj kategoriji preduzeća ocenjuje da je sposobno da nastavi s poslom u istom ritmu narednih 10 godina, prenosi francuski list Puan.\nStudija takođe otkriva da 44 odsto ovih poslodavaca radi više od 50 sati nedeljno, a njih 21 odsto čak više od 60 sati.\nOvi prekovremeni sati uzrok su poteškoća u usklađivanju privatnog i profesionalnog života za 45 odsto anketiranih.\nUprkos tome, 79 odsto vlasnika ovih preduzeća svoje zdravlje ocenjuje dobrim ili vrlo dobrim, i to kako fizičko (78 odsto), tako i mentalno (80 odsto).\nU istraživanju se dalje navodi da 76 odsto ispitanika smatra da čini ono što je potrebno radi očuvanja sopstvenog zdravlja, dok samo sedam odsto njih je moralo na bolovanje zbog nekih zdravstvenih problema za poslednjih 12 meseci.\nMeđutim, među onima koji smatraju da vode računa o zdravlju, 39 odsto je gojaznih, 23 odsto pušača, a 14 odsto njih svakodnevno konzumira alkohol.\nNiska stopa onih koji su priznali da su bili bolesni, kako se navodi, objašnjava se činjenicom da je čak 70 odsto šefova malih i srednjih preduzeća za godinu dana unazad odbilo da uzme bolovanje, uprkos tome što im je to lekar savetovao.\nAnketa je sprovedena na reprezentativnom uzorku od 1.502 poslodavca u preduzećima čiji broj zaposlenih ne prelazi 249.\nbolovanje preduzeća preduzetnici francuske kompanije


Vučić o atentatu\nFoto: D. Milovanović/V. N.\nVučić je rekao da će nadležni nastaviti da rade svoj posao, ali i da se ljudi osećaju mnogo sigurnije kada vide da dugo nije bilo mafijaških ubistava.\n- Suština je da postoje neki ljudi koji su mislili da mogu da vode državu tako što će od ljudi da prave ćevape, pa možda ima i ludih glava koji misle da ubijaju predsednike. Mnogo je bitnije da ljudima možemo da obezbedimo sigurnost i bezbednost. Moramo da obezbednimo da na ulicama ne bude toliko droge i to je nešto na čemu moramo da radimo. LJudi se osećaju sigurnije kada vide koliko dugo nema mafijaškog ubistva - naveo je Vučić.\nAleksandar Vučić Radoje Zvicer mafija


1.Radno mesto Rukovodilac Grupe, u zvanju viši savetnik, u Grupi za pravne i finansijske poslove - 1 izvršilac.\nRukovodi, organizuje, planira i nadzire rad državnih službenika u Grupi i pruža stručna uputstva državnim službenicima u Grupi, organizuje izradu internih, opštih i pojedinačnih akata Kancelarije i izrađuje nacrte opštih akata, koordinira pripremu predloga finansijskog plana za izradu zakona o budžetu, prati i kontroliše sprovođenje zakonitog, namenskog i ekonomičnog trošenja budžetskih i donatorskih sredstava, objedinjava i priprema predlog godišnjeg plana nabavke, učestvuje u javnim nabavkama opreme, usluga i sredstava i izrađuje izveštaje vezane za postupke javnih nabavki, izrađuje nacrt kadrovskog plana Kancelarije i plan posebnog stručnog usavršavanja, stara se o ujednačenosti sprovođenja postupka vrednovanja državnih službenika i pravilnog sprovođenja konkursnog postupka, obavlja poslove koji se odnose na pripremu i sprovođenje plana integriteta Kancelarije, obavlja poslove vezane za bezbednost i zdravlje na radu zaposlenih, obavlja i druge poslove po nalogu direktora Kancelarije.\nStečeno visoko obrazovanje iz naučne oblasti pravne nauke u obimu od 240 ESPB bodova, master akademskim studijama, specijalističkim akademskim studijama, specijalističkim strukovnim studijama, odnosno na osnovnim studijama u trajanju od najmanje 4 godine ili specijalističkim studijama na fakultetu, položen državni stručni ispit, najmanje 7 godina radnog iskustva u struci kao i potrebne kompetencije za rad na radnom mestu.\nIV Faze izbornog postupka i učešće kandidata (za oglašeno radno mesto):\nU izbornom postupku za navedeno izvršilačko radno mesto proveravaju se:\nPosebna funkcionalna kompetencija za oblast rada poslovi rukovođenja – Opšti, strategijski i finansijski menadžment, osnove upravljanja ljudskim resursima, upravljanje promenama - proveravaće se putem simulacije (usmeno).\nPosebna funkcionalna kompetencija za određeno radno mesto – Profesionalno okruženje, propisi i akti iz nadležnosti organizacije organa (Uredba o osnivanju Kancelarije za reviziju sistema upravljanja sredstvima Evropske uniije, Uredba o određivanju tela za za reviziju sistema upravljanja programima) - proveravaće se putem simulacije (usmeno).\nPosebna funkcionalna kompetencija za određeno radno mesto – Relevantni propisi i ekti iz delokruga radnog mesta (Zakon o budžetu, Zakon o platama državnih službenika, Poseban kolektivni ugovor za državne organe) - proveravaće se putem simulacije (usmeno).\nInformacije o materijalima za pripremu kandidata za proveru posebnih funkcionalnih kompetencija mogu se naći na internet prezentaciji Kancelarije za reviziju sistema upravljanja sredstvima Evropske unije, www.aa.gov.rs.\nV Datum i mesto provere kompetencija učesnika konkursa u izbornom postupku:\nKonkursna komisija je odlučila da će se među kandidatima koji konkurišu na navedeno radno mesto, čije su prijave blagovremene, dopuštene, razumljive i potpune, i koji ispunjavaju uslove predviđene oglasom o javnom konkursu, na osnovu podataka navedenih u obrascu prijave na konkurs, provera navedenih kompetencija obaviti počev od 26. avgusta 2019. godine.\nProvera opštih funkcionalnih kompetencija i ponašajnih kompetencija za oglašeno radno mesto će se obaviti u Službi za upravljanje kadrovima, u Palati ''Srbija'' Novi Beograd, Bulevar Mihaila Pupina broj 2. (istočno krilo). Provera posebnih funkcionalnih kompetencija i intervju sa komisijom za oglašeno radno mesto će se obaviti u prostorijama Kancelarije za reviziju sistema upravljanja sredstvima Evropske unije (Beograd, Nemanjina broj 4, osmi sprat).\nPrijava na konkurs šalje se poštom na adresu Kancelarije za reviziju sistema upravljanja sredstvima Evropske unije, Nemanjina 11, 11000 Beograd, ili predaje neposredno u pisarnici Vlade Republike Srbije, Beograd, Nemanjina 11, sa naznakom „Za javni konkurs za popunjavanje izvršilačkog radnog mesta Rukovodilac Grupe za pravne i finansijske poslove”.\nTatjana Vesković i Anja Jevremović tel: 011/3639-978, Kancelarija za reviziju sistema upravljanja sredstvima Evropske unije, od 10 do 13 časova.\nZa oglašeno radno mesto radni odnos zasniva se na neodređeno vreme.


- Izmjene Zakona o porezu na dobit RS\nDana 1.1.2017. godine stupile su na snagu Izmjene Zakona o porezu na dobit RS, koje se odnose na sljedeće:\nOvim izmjenama se precizira pojam poreskog obveznika poreza na dobit, tako da se obaveza plaćanja poreza utvrđuje na osnovu rezidentnosti poreskog obveznika i izvora iz kojih se dobit ostvaruje.\nU skladu sa izmjenama, kamata na depozite u banci uklјučuje se u oporezive prihode, a izuzimaju rashodi po osnovu umanjenja vrijednosti gudvila, te se mijenjaju pravila priznavanja rashoda amortizacije u poreskom bilansu.\nU dijelu Zakona kojim se uređuju poreske olakšice umanjenje poreske osnovice za iznos investicija u nepokretnosti, postrojenja i opremu za obavlјanje proizvodne djelatnosti ograničeno je na način da se umanjenje može ostvariti za 30% ukoliko je iznos ulaganja veći od 50% poreske osnovice.\nPored navedenog, uveden je i izuzetak u vezi sa rokom za podnošenje poreske prijave za porez po odbitku, radi potrebe koja se ukazala u praksi, a odnosi se na izdavanje poreskog uvjerenja o plaćenom porezu po odbitku, koje je potrebno nerezidentima. Izuzetno, godišnja prijava poreza po odbitku podnosi se najkasnije u roku od 30 dana nakon završetka poreske godine.\nBrisana je odredba kojom je utvrđena niža stopa poreza po odbitku za prihod od dividende i udjela u dobiti nerezidenta.\nPrecizirane su usluge na koje nerezident plaća porez po odbitku, te je usvojena dopuna kojom se porez po odbitku plaća na sve usluge koje nerezident vrši za rezidente Republike Srpske, ako su rezidenti država sa kojima Bosna i Herecegovina nema zaklјučen ugovor o izbjegavanju dvostrukog oporezivanja, kao i u slučaju da se plaćanje za usluge od strane rezidenta Republike Srpske vrši i na drugi način osim plaćanjem u novcu.\nU dijelu Zakona koji se odnosi na otklanjanje dvostrukog oporezivanja precizirana je norma koja se odnosi na pravilo o izbjegavanju dvostrukog oporezivanja za rezidente Republike Srpske u odnosu na plaćeni porez u inostranstvu. Takođe, izmijenjena je odredba kojom se propisuje dokazivanje rezidentnosti. Isplatilac prihoda – rezident Republike Srpske dužan je da pribavi potvrdu o rezidentnosti za korisnika prihoda – nerezidenta koja je izsrc od nadležnog organa države korisnika prihoda, kao i ovjerenu izjavu o prihodu i korisniku prihoda, ako se na prihod nerezidenta ostvaren u Republici Srpskoj primjenjuje niža ili ista poreska stopa u odnosu na stope propisane ovim zakonom.


26. septembra, 2021 Vesti iz Francuske Napišite komentar\nU Francuskoj je na dan 23.septembra vakcinisano preko 50 miliona ljudi što čini ukupno 74,7% od ukupnog broja stanovnika koji su primili minimum jednu dozu vakcine protiv Korona virusa. Poslednjih nedelja beleži se veliki pad broja novozaraženih, pacijenata koji su u bolnicama, onih najtežih slučajeva na intenzivnoj nezi ali i smrtnih slučajeva.\nU protekla 24 sata otkriveno je 4.706 novih slučajeva Kovida-19, što je smanjenje od 19% u odnosu na prošlu nedelju, prema podacima koje je objavilo Javno zdravlje Francuske.\nHospitalizovane su 7.994 osobe, 14 više nego juče, od kojih je 1.577 na intenzivnoj nezi. U poslednja 24 sata u bolnicu je primljeno 89 pacijenata, u odnosu na 113 prošle nedelje. Francuska je u poslednja 24 sata zabeležila 14 smrtnih slučajeva, čime je ukupan broj umrlih od početka epidemije porastao na 116.463. Od početka kampanje vakcinacije u Francuskoj, 50.352.639 ljudi je primilo najmanje jednu injekciju, a 48.268.589 ljudi sada ima kompletan raspored vakcinacije, prema Generalnom direktoratu za zdravlje (DGS).


Zemaj: Dužni smo da pooštrimo mjere – Radio Gora\nZemaj: Dužni smo da pooštrimo mjere\nMinistar zdravlja Armend Zemaj kazao je da su dužni da pooštre mjere zbog trenutne situacije sa Kovidom-19. Prema njegovim riječima, posljednjih dana gastronomski sektor nije ispunio nijednu preporuku zdravstvenih ustanova radi sprečavanja širenja ovog virusa.\n“Upravljanje pandemijom u potpunoj izolaciji i upravljanje pandemijom u otvorenosti dvije su potpuno udaljene stvari i to svi znaju. I oni koji savjetuju potpunu izolaciju i oni koji su odmah nakon izolacije izašli u javnost sa masovnim skupovima. Naravno, ako se danas odlučimo da se vratimo u tu izolaciju, imali bismo trenutne, značajne i populističke rezultate. Upravljanje i kontrola bi bili lakši i idealni za političke poene. Ali koliko bi to moglo naštetiti tim vitalnim dimenzijama dobrobiti života građana? Naravno, upravljanje i kontrola bi bili veoma jednostavni”, rekao je Zemaj.\nIzmeđu ostalog, Zemaj je u subotu izjavio da su se uprkos spremnosti i saradnji, juče i prekjuče suočili sa lošom stvarnošću, “gdje gastronomija, uprkos preporukama, nijednu od njih nije poštovala”.\n“Bio sam svjedok sa terena, takođe sam dobijao informacije od terenskih inspektora, ali takođe sam dobijao hiljade poruka zabrinutih građana da u većini centara Kosova imamo okupljanje ljudi koji ne poštuju nijednu od nametnutih mera. Suočavajući se sa ovom situacijom, dužni smo pooštriti mjere”, dodao je.


Beta 28. novembra 2021. 16:10\nPredsednik Odbora Narodne stranke za privredu i finansije Borislav Borović ocenio je da je bitna karakteristika republičkog budžeta „nezabeležena netransparentnost koja potire sve principe normalnog budžetskog postupanja uz opasno povećanje diskrecionog odlučivanja kod trošenja javnih sredstava“.\n„Praktično je suspendovan zakon o javnim nabavkama i kod izgradnje infrastrukture i finansiranja tih projekata. Sve se svelo na model polutajnih medjudržavnih bilateralnih sporazuma sa nepovoljnim kamatama, daleko viših cena i sa obavezom angažovanja stranih izvodjača umesto domaćih“, naveo je Borović u saopštenju.\n„Na drugoj strani, čitav agrarni budžet iznosi 520 miliona evra, koliko i dva stadiona, ili nešto više od stavke budžetskih rezervi i ostalih tekućih rashoda, koja je u zoni potpune diskrecije i bez obrazloženja trošenja gotovo 415 miliona evra“, rekao je Borović.\nOn je dodao da je to „rezervoar“ iz kojeg Vlada Srbije ispunjava ono što predsednik Aleksandar Vučić obećava bez ikakvog kriterijuma i smisla i van svojih ustavnih ovlašćenja.\n„Isto je i sa povećanjem u budžetu subvencija stranim kompanijama i smanjenju podrške domaćoj privredi. Ove dve anomalije generišu treću – zabrinjavajući rast javnog duga. Po podacima Uprave za javni dug, on je 30. septembra 2021. godine iznosio gotovo 30 milijardi evra (29,934 milijarde evra), računajući samo povučene, ali ne i ugovorene kredite, njihovu ročnost i kamate“, naveo je Borović.\n„Istog dana sa donošenjem Zakona o budžetu, doneta su i dva zakona o novom zaduženju Srbije od 890 miliona dolara i 22 miliona evra, koji ne ulaze u formalni javni dug. Kao ni sredstva za finansiranje budžetskog deficita, nabavku finansijske imovine i otplatu glavnice po osnovu dugova domaćim i stranim zajmodavcima, do ukupno 624,7 milijardi dinara ili 5,3 milijarde evra… Ili dve milijarde evra potrebnih za restituciju, čija bi isplata trebalo da počne početkom 2022 godine“, dodao je Borović.\nOn je istakao da će se razmere zaduživanja Srbije znati tek kada ova vlast sidje sa scene.


Austrijski parlament namerava da osudi "genocid" u Srebrenic\nAustrijski parlament namerava da osudi „genocid“ u Srebrenic\nTanjug 16. juna 2022. 09:17\nBEČ – Na 27. godišnjicu masakra u Srebrenici austrijski parlament želi zvaničnom rezolucijom da osudi „genocid“ nad, kako se navodi, 8.000 osoba.\n„Potpisani poslanici osuđuju najoštrije genocid u Srebrenici i jasno poručuju da se takav stravičan zločin nikada više ne sme dogoditi“, navodi se u rezoluciji Narodne partije Austrije (OVP), Zelenih, Socijaldemokratske stranke (SPO) i NEOS-a.\nPoslanici Rajnhold Lopatka (OVP), Eva Ernst-Dziedzic (Zeleni), Harald Troh (SPO) i Helmut Brandšteter (NEOS) poručuju da je za osiguranje miroljubive budučhnosti i prosperitetne koegzistencije, neophodno da se svi politički predstavnici – bilo u Bosni i Hercegovini, ali i širom sveta – suoče sa „ovim najmračnijim poglavljem istorije i priznaju prošlost“.\nOni su pozdravili odluku bosanske vlade da 11.juli proglase nacionalnim Danom žalosti.\nSlobodarska partija Austrije (FPO) nije se priključila rezoluciji, koja će biti predata najpre Spoljnopolitičkom odboru na usvajanje, pre nego što se o njoj bude glasalo na sednici parlamenta.\nErnst-Džiedžuic, koja je inicirala ovu rezoluciju, izrazila je zadovoljstvo što je po prvi put u Austriji uspelo da se podnese rezolucija osude genocida u Srebrenici podržana od četiri stranke.\nNajavila je da će sa poslanicom Bedranom Ribo prisustvovati ovogodišnjoj komemoraciji u Srebrenici i izrazila nadu da će parlamenti drugih evropski zemalja slediti primer Austrije.


Američka tehnološka kompanija Epl najavila je svojim zaposlenima da će do septembra morati da se vrate u kancelarije.\nRadnici moraju da budu najnanje tri dana u nedelju u kancelarijama, navodi se u memorandumu koji je poslat osoblju i koji je napisao izvršni direktor Tim Kuk.\nTimovi koji moraju da rade lično i budu prisutni u kancelariji radiće četiri ili pet dana.\nEpl je takođe saopštio osoblju da će moći da se prijave da rade od kuće, ali samo po dve nedelje godišnje. Ipak, menadžeri će morati da odobre zahtev za rad na daljinu svakog radnika pojedinačno.\nKuk je objasnio da je, uprkos brzom prelasku na rad na daljinu, to nije bila adekvatna zamena za ličnu saradnju.\n“Iako smo dosta toga postogli dok smo radili od kuće, istina je da je prošloj godini nedostajala suština: a to je kontakt sa drugim ljudima”, rekao je.\nEplu su tokom pandemije prihodi znatno skočili, do čak 50 odsto na godišnjem nivou, uglavnom zbog prodaje Ajfona.\nIpak, kompanija je bila znatno konzervativnija u pogledu politike rada od kuće od ostalih tehnoloških giganata. Fejsbuk je, na primer, prošle godine objavio da bi zaposleni u ovoj kompaniji od kuće mogli da rade stalno, dokle god dobijaju odobrenje od svog menadžera.\nIzvršni direktor Tvitera Džek Dorsi takođe se našao na naslovnim stranama kada je najavio sličnu politiku prošle godine. Ipak, Gugl je nedavno objavio plan za povratak svojih zaposlenih u kancelarije na tri dana nedeljno\nepl/povratak u kancelariju/rad od kuće


Gradjani još uvek smešteni u skloništima još od potresa 11. marta, dok je Japan danas pogodio novi snažni zemljotres\nJapanski funkcioneri izdali su upozorenje na cunami i evakuisali oštećenu nuklearnu elektranu, pošto je snažan zemljotres ponovo pogodio severoistočnu obalu Japana.\nAmerička geološka uprava najpre je izvestila da je zemljotres bio jačine 7,1 stepen, odnosno iste snage kao potres smirivanja tla koji se desio u četvrtak, ali je kasnije ocena smanjena na 6,6 stepeni. Upozorenje na cunami, izdato za istu oblast koju je 11. marta pogodio katastrofalni plimski talas, povučeno je posle manje od jednog sata.\nFunkcioneri japanske agencije za nuklearnu bezbednost saopštili su da su radnici privremeno evakuisani iz nuklearne elektrane Fukušima, iz koje od zemljotresa i cunamija 11. marta curi radijacija. Funkcioneri su saopštili da je dovod struje u tri reaktora bio prekinut, što je poremetilo upumpavanje vode za hlađenje reaktorskih jezgra, ali je snabdevanje obnovljeno posle manje od jednog sata. Zvaničnici kažu da nije izmerena nikakva promena u nivou radijacije.\nNajnoviji potres smirivanja tla dogodio se tačno mesec dana posle zemljotresa magnitude 9 stepeni, koji je izazvao cunami u čijem su razornom udaru nestali čitavi gradovi i sela duž severoistočne obale. Širom Japana građani su danas na trenutak zaustavili sve aktivnosti i predali se molitvi tačno u 14 sati i 46 minuta po lokalnom vremenu, kada se dogodio zemljotres 11. marta.\nDo sada je pronađeno više od 13 hiljada tela poginulih dok je više od 14 hiljada još uvek na spiskovima nestalih. Veruje se da je većina njih još pod ruševinama ili ih je odvuklo more.\nTakođe danas, vlasti u Japanu objavile su da će zona evakuacije oko nuklearne elektrane Fukušima biti proširena na poluprečnik od 20 kilometara.


NOVA NORMALNOST: “Deutsche Bank” traži da se oporezuje rad od kuće - Opcija\nNOVA NORMALNOST: “Deutsche Bank” traži da se oporezuje rad od kuće\n13-11-2020 Biznis, Finansije, Pocetna\nZaposleni u kancelarijama koje uživaju finansijske koristi od rada od kuće trebalo bi da bude oporezovani kako bi se pomoglo ostalim zaposlenim koji nemaju takve prednosti, rekli su danas stručnjaci Dojče banke (Deutsche Bank) u novom izveštaju.\nU izveštaju o načinu obnove ekonomije posle korona virusa, Dojče banka je predložila pet odsto dnevnog poreza na svakog zaposlenog koji nastavlja da radi od kuće, što bi vladama omogućilo da prikupe desetine milijardi dolara.\nTaj novac bi mogao da se koristi za pomoć radnicima sa nižim prihodima koji su preuzeli veći rizik jer se njihovi poslovi ne mogu obavljati daljinski, navodi se u izveštaju.\nVodeća nemačka banka je navela da je globalna pandemija uzrokovala prelazak na rad na daljinu, trend koji će izgleda trajati dugoročno, a mnogi zaposleni očekuju da će provesti kod kuće bar nekoliko dana radne nedelje čak i nakon završetka pandemije.\nZaposleni od kuće imaju koristi od pogodnosti i fleksibilnosti. Takodje direktno štede novac jer ne moraju da plaćaju prevoz na posao, obroke tkom radnog vremena i kupovinu i hemijsko čišćenje radne odeće, ali to znači da ona preduzeća koja mogu da izdržavaju zaposlene u kancelariji, neće moći da se oporave i “ekonomska nelagoda će se proširiti”, navodi se u izveštaju.\nIako nema smisla da država podržava, recimo, prodavnicu sendviča u centru grada ako ona više nema kupaca iz obližnjih kancelarija, “ima smisla pomoći masu ljudi koji su iznenada razmešteni protiv svoje volje”, navela je banka i dodala da je s lične i ekonomske tačke gledišta, “logično da se tim ljudima pružiti pomoći”.\nPorez bi iznosio nešto više od 10 dolara dnevno, pod pretpostavkom da prosečna plata Amerikanca koji radi od kuće iznosi 55.000 dolara.\nTo je otprilike iznos koji radnik može potrošiti na putovanje na posao, ručak i pranje veša, što će biti od prilike isto kao kad ide u kancelariju, navodi se u izveštaju.\nNa taj način bi moglo da se prikupi oko 48 milijardi dolara u američkoj Dojče banci koja je sprovela slične proračune za Nemačku i Veliku Britaniju.\nMedjutim, taj predlog je doveden u sumnju.\nEndru Hanter (Andrew Hunter), suosnivač pretraživača posla Adzuna.co.uk, rekao je da je ideja pogrešna i predvidja da će neverovatno biti nepopularna.\n“Tim predlogom bi se kažnjavale napredne kompanije i oni sa decom ili oni koji su bili odgovorni tokom pandemije, a koji već imaju više troškova i pomažu životnoj sredini ostajući kod kuće”, rekao je Hanter i dodao da postoje mnogo bolji načini za povećanje poreza.


Leonardo DiCaprio definitivno neće snimati filmove neko vreme Prolog\nZa ljubitelje popularnog glumca Leonarda DiCapria sledi vest koja ih neće mnogo obradovati. Leonardo DiCaprio je izjavio kako se nakon snimanja paralelno nekoliko fimova istovremeno u poslednje vreme veoma umorio i da je istrošen. Podsetimo, DiCaprio je glumio u najnovijem filmu Quentina Tarantina "Django Unchained", u filmu "The Great Gatsby" Baza Luhrmanna i u filmu "The Wolf of Wall Street" Martina Scorsesea.\n"Iscrpljen sam. Sada ću uzeti duži odmor. Snimio sam tri velika filma u poslednje dve godine i jednostavno nemam više snage. Sada želim učiniti nešto za svet. Putovaću i pokušati da napravim nešto pozitivino za okolinu".\nGovoreći o svojoj angažovanosti i brizi za čovekovu okolinu DiCaprio je dodao: "Krov moje kuće je prekriven solarnim panelima. Vozim električni automobil. Prosečna osoba dnevno ne pređe više od 50 kilometara. To se može postići uz pomoć baterije".\nNove fotografije iz filma „Cabin in the Woods“\n15. Evropski festival animiranog filma BALKANIMA od 2 - 6. oktobra u DKSG\nOdložena nova sezona 'Igre prestola'


Tradicionalni jesenji kamp na Velikom ratnom ostrvu - Dan u Beogradu\nNaslovna » BG svaštara » Ekologija » Tradicionalni jesenji kamp na Velikom ratnom ostrvu\nAh Neša 8. oktobar 2011. Ekologija Postavite komentar\nJKP „Zelenilo – Beograd“ organizovaće peti Jesenji kamp od 10. do 13. oktobra, od 10.00 do 17.00, na Velikom ratnom ostrvu. Kamp se organizuje u skladu sa Programom zaštite i razvoja ovog zaštićenog prirodnog dobra.\nTema ovogodišnjeg tradicionalnog kampa nosi naziv „Integrativna zaštita prirode (zaštićena područja, zaštićene vrste, zaštićena prirodna dokumenta)“, a učesnici će biti predstavnici stručnih institucija. Zavod za zaštitu prirode Srbije, Sekretarijat za zaštitu životne sredine, Prirodnjački muzej iz Beograda i oko 50 studenata sa Tehnološko-metalurškog, Biološkog, Šumarskog, Geografskog i Rudarsko-geološkog fakulteta. Kampu će prisustvovati i studenti Fakulteta bezbednosti, Fakulteta zaštite životne sredine Univerziteta „Educons“ iz Sremske Kamenice, kao i Fakulteta za primenjenu ekologiju „Futura“. (Beoinfo)\nTagovibg svaštara ekologija jesen veliko ratno ostrvo\nPrethodni Budi malo ja\nSledeći Karikatura: Arkady Tzykun


Borenović: Ovo je klasična izdaja Republike Srpske! - Istinito.com - Ne budi ovca!\nPočetna > BIH > Politika > Borenović: Ovo je klasična izdaja Republike Srpske!\n6. Jula 2021. Istinito484Leave a Comment on Borenović: Ovo je klasična izdaja Republike Srpske!\n– Dodikova inicijativa da jedna osoba obavlja funkcije predsjednika Republike Srpske i srpskog člana Predsjedništva BiH dolikuje ljudima loših namjera, koji jedno pričaju, drugo rade. Očigledno je da su iza zatvorenih vrata SNSD, SDA i HDZ svašta dogovarali i urušavali jednu od najznačajnijih institucija Republike Srpske, rekao je predsjednik PDP-a Branislav Borenović.\n“Ovo je klasična izdaja Republike Srpske i sada su sve maske pale: očigledno je da je Dodik napravio pokvareni dil sa Izetbegovićem i Čovićem, pa sada pokušava isporučiti jednu od najznačajnihih pozicija Republike Srpske, indirektno kroz spajanje sa funkcijom na nivou Bosne i Hercegovine“, rekao je predsjednik PDP-a Branislav Borenović, reagujući na izjavu lidera SNSD-a Milorada Dodika da jedna osoba treba da obavlja funkcije predsjednika Republike Srpske i srpskog člana Predsjedništva BiH.\nOn kaže da je ova inicijativa “prije svega antiustavna, samim tim štetna i pogrešna”.\n“Ovakve inicijative dolikuju ljudima loših namjera, koji jedno pričaju, drugo rade. Očigledno je da su iza zatvorenih vrata SNSD, SDA i HDZ svašta dogovarali i urušavali jednu od najznačajnijih institucija Republike Srpske, kojom se predstavlja Republika Srpska i izražava njeno jedinstvo“, kaže Borenović i dodaje da je za njega i PDP “svetinja narodna volja, koja se izražava kroz direktan izbor i predsjednika Republike Srpske i srpskog člana Predsjedništva BiH”.\nBorenović kaže da prenošenje ingerencija predsjednika Republike Srpske i objedinjavanje u jednoj osobi sa funkcijom člana Predsjedništva BiH, “pokazuje Dodikovu slabost, koji u cilju pokušaja čuvanja sebe, pokazuje spremnost da ukida institucije Republike Srpske”.\nTagged banja luka branislav borenović dodikova izdaja istinito


OPORAVIO SE: Miljenik Grobara ipak igra protiv Zvezde! - TopVesti.rs\nSTIGAO DEMANTI SA MALOG KALEMGDANA: Nismo zvali Evroligu\nKošarkaš Fenerbahčea Jan Veseli biće u sastavu turskog tima koji dolazi u Beograd na meč drugog kola Evrolige protiv Crvene zvezde. Kako je saopšteno, češki reprezentativac nastavio je sa treninzima i doputovaće u srpsku prestonicu, za razliku od Žofrija Lovernja, koji će ostati u Istanbulu kako bi nastavio program oporavka. Veseli je zbog povrede\nMeč između košarkasa Crvene zvezde i Fenerbahčea igra se sutra od 19 sati u beogradskoj "Štark areni". Željko Obradović, Foto: EPA/David Aguilar Košarkaš Fenerbahčea Jan Veseli biće u sastavu turskog tima koji će doputovati u Beograd na meč drugog kola Evrolige protiv Crvene zvezde. Kako je saopšteno, češki reprezentativac nastavio je sa treninzima\nDOBRE VESTI ZA ŽOCA: Pojačanje za Fener pred dolazak Beograd na megdan Zvezdi\nU četvrtak od 19 časova u drugom kolu Evrolige sastaju se Crvena zvezda i Fenerbahče u Beogradu. Turski tim u prestonicu Srbije dolazi posle poraza u prvom kolu od Reala, a i Zvezda ima 0-1 zbog poraza od Panatinaikosa u Atini. Ipak, Fener će biti pojačan jer će sa ekipom ponovo biti Jan Veseli, iskusni centar koji će značajno doprineti igri ispod\nKošarkaši Crvene zvezde u četvrtak od 19h dočekuju ekipu Fenerbahčea u drugom kolu Evrolige. U prvom su doživeli poraz u Atini od Panatinaikosa, a poraz je na startu takmičenja doživeo i Obradovićev Fener, koji je bio slabiji od Reala u Madridu. Jasno, obe ekipe žele pobedu, čeka nas sjajan meč, čini se da se Zvezda uzdigla nakon početne krize,\nISTANBUL - Košarkaš Fenerbahčea Jan Veseli biće u sastavu turskog tima koji će doputovati u Beograd na meč drugog kola Evrolige protiv Crvene zvezde. Kako je saopšteno, češki reprezentativac nastavio je sa treninzima i doputovaće u srpsku prestonicu, za razliku od Žofrija Lovernja, koji će ostati u Istanbulu kako bi nastavio program oporavka. Veseli\nKako je saopšteno, češki reprezentativac nastavio je sa treninzima i doputovaće u srpsku prestonicu, za razliku od Žofrija Lovernja, koji će ostati u Istanbulu kako bi nastavio program oporavka. Veseli je zbog povrede kolena propustio nastup na Svetskom prevenstu, na kojem je Češka zauzela šeto mesto. Inače, i Veseli i Lovernj su nekadašnji igrači\nVESTERMAN OČEKUJE TEŽAK MEČ: Zvezda igra pred svojim navijačima!\nSrpski i regionalni šampion Crvena zvezda sezonu u Evroligi pred svojim navijačima otvara utakmicom drugog kola elitnog takmičenja sa Fenerbahčeom u četvrtak (19.00, SK) Ekipa Milana Tomića startovala je Evroligu porazom u Atini od Panatinaikosa (87:82), dok je fener poražen od Real Madrida 81:77. (FOTO) NAVIJAČI ZVEZDE OGORČENI I BESNI NA TEODOSIĆA\nKako je saopšteno, češki reprezentativac nastavio je sa treninzima i doputovaće u srpsku prestonicu, za razliku od Žofrija Lovernja, koji će ostati u Istanbulu kako bi nastavio program oporavka. 37310521 Jan Veseli Veseli je zbog povrede kolena propustio nastup na Svetskom prevenstu, na kojem je Češka zauzela šeto mesto. Meč između košarkaša Crvene\nVeseli je zbog povrede kolena propustio nastup na Svetskom prevenstu, na kojem je Češka zauzela šeto mesto Košarkaš Fenerbahčea Jan Veseli biće u sastavu turskog tima koji će doputovati u Beograd na meč drugog kola Evrolige protiv Crvene zvezde. Kako je saopšteno, češki reprezentativac nastavio je sa treninzima i doputovaće u srpsku prestonicu, za\nISTANBUL: Košarkaš Fenerbahčea Jan Veseli biće u sastavu turskog tima koji će doputovati u Beograd na meč drugog kola Evrolige protiv Crvene zvezde. Foto: EPA-EFE/ERDEM SAHIN Kako je saopšteno, ceški reprezentativac nastavio je sa treninzima i doputovaće u srpsku prestonicu, za razliku od Žofrija Lovernja, koji će ostati u Istanbulu kako bi nastavio


Stotine ljudi prevareno uoči puta na meč Srbija-Brazil: Uplatili aranžman za Moskvu, a sada im agencija javila da nemaju…\nNajveći problem je što agencije prodaju usluge za koje nemaju ugovor, to mora da se proveri na vreme. Svetsko prvenstvo u fudbalu počelo je utakmicom Rusije i Saudijske Arabije u Moskvi, a nezapamćen broj Srba uputio se u bratsku nam zemlju zbog… »\nU drugoj fazi projekta, koja je počela u januaru, obezbeđene su prakse za više od 700 polaznika, poručio je ministar, i najavio da je novim ciklusom prekvalifikacije za IT planirano 775 polaznika, a u nekim narednim fazama i do 1.500. Procenjuje se da… »\nKako danas živi baka koju su pre mesec dana lekari proglasili mrtvom? (foto)\nVest o preminuloj baki koja je smeštena u Starom domu našeg Centra ne samo da je uznemirila familiju koja se i danas oporavlja od raznih medijskih naslova. Baka Radojka Stankov (69) iz Kikinde koja je pre mesec dana doživela kliničku smrt, kada je u… »


Kolubara – Fest 2011\nAktuelno / Seminari / Kolubara – Fest 2011\nDatum održavanja: 29. aprila 2011.\nMesto održavanja: Lazarevac\nGradska opština Lazarevac i PD RB „Kolubara“ 29. i 30. aprila 2011. godine organizuju u Staroj hali Sportskog centra u Lazarevcu 4. Sajam poljoprivrede, ekologije i seoskog turizma – „Kolubara-Fest 2011“. Sajam „Kolubara-Fest“ pokrenut je sa idejom da se poljoprivrednim proizvođačima i stručnjacima iz ovih oblasti pruži mogućnost da razmene iskustva i prošire svoja znanja, a sve u cilju prosperiteta sela.\nNajavljujući ovu manifestaciju, na danas održanoj konferenciji za medije, predsednik Skupštine gradske opštine Lazarevac Milan Ivković rekao je da će predstojeći sajam podsetiti naše sugrađane da, pored razvijenog rudarstva i industrije, opština Lazarevac ima sjajnu perspektivu i u razvoju poljoprivrede. „Gradska opština Lazarevac ima sve preduslove za ravoj intenzivne poljoprivredne proizvodnje, kao što su velika rekultivisana područja koja su nastala nakon završetka rudarskih radova“, rekao je Ivković i dodao da edukacija poljoprivrednika i ulaganje u poljoprivredu predstavljaju veliku šansu za povećanjem prihoda u ovoj oblasti.\nŽeljko Živković predsednik Saveta za poljoprivredu GO Lazarevac ovom prilikom izrazio je svoje zadovljstvo zbog uspešne organizacije ovogodišnjeg sajma, i tom prilikom dodao da je, pored teške finansijske situacije, ova manifestacija zadržala kontinuitet i tradiciju. „Samim tim sajam će i ove godine ispuniti svoj osnovni cilj, a to je regionalno povezivanje i međuopštinska saradnja“, zaključio je Živković. Prema rečima načelnika Odeljenja za privredu, poljoprivredu i društvene delatnosti Vidana Timotijevića, „Kolubara-Fest“ je prilika da lazarevačka aktivna udruženja poljoprivrednih proizvođača pokažu svoja dostignuća i rezultate svog dosadašnjeg rada. Svečano otvaranje 4. Sajma „Kolubara-Fest 2011“ najavljeno je za petak, 29. april 2011. godine u 13,00 časova. Radno vreme sajma je od 10,00 – 19,00 časova, a ulaz za sve posetioce je slobodan.


Izvoz hemijskih proizvoda veći od dve milijarde dolara - PKS-RPK Novi Sad\nSrbija je prošle godine izvezla hemikalije i hemijske proizvode u vrednosti od 2,14 milijarde dolara, od čega je tri četvrtine otišlo na tržište EU, a u Evropskoj agenciji za hemikalije kažu da je naša zemlja dosta napredovala u haromizaciji propisa sa EU zakonodavstvom.\nSekretar Udruženja za hemiju PKS Dragan Stevanović je rekao Tanjugu da Srbija, kao zemlja kandidat za članstvo u EU, ima veliki zajednički interes sa EC HA, s obzirom da je pored velikog izvoza u zemlje EU Srbija, takođe, uvezla u 2016. godini te proizvode u vrednosti od 3,38 milijardi dolara.\n„Takođe, oko tri četvrtine tih proizvoda je iz razmene sa zemljama EU“, rekao je Stevanović povodom posete direktora Evropske agencije za hemikalije Gerta Dancet.\nStevanović je naglasio da postoji veliki interesi za zajedničko učestvovanje u evropskim programima i projektima.\nOn je rekao da se Dancet upoznao sa nacionalnim kapacitetima, kao i kapacitetima PKS i da je na osnovu toga predloženo nekoliko zajedničkih projekata na obostranu korist.\n„Na primer, projekat za materije i supstance koje zabrinjavaju, koje su kancerogene i mutagene i izazivaju negativne posledice na reproduktivne organe. I pored sveobuhvatnosti regulative EU oni nisu uspeli da spreče ulazak proizvoda sa tim supstacama iz država koje nisu u EU“, naveo je Stevanović.\nOn je istakao da je EU predvidela za cirkularnu ekonomiju (koja integriše ekonomiju i sistem upravljanja otpadom) više od šest milijardi evra.\n„Zato smo ponudili pomoć, da našim kapacitetima uspemo da ograničimo prodor proizvoda sa tim supstancama na njihovo tržište. Mi bi imali velike koristi, jačali bi naši kapaciteti, a i očistili bismo naše tržište od proizvoda sa tim materijama. Da ne postanemo deponija ovih sutpstanci“, naglasio je Stevanović.\nDancet je rekao Tanjugu da Srbija stalno napreduje u harmonizaciji legislative sa evopskom i da ta agencija radi zajedno sa Vladom Srbije na pripremama za ulazak u EU.\nNa tome se radi od 2011. godine i do sada su napravljeni značajni iskoraci, dodao je Dancet.\n„Vidimo stalni progres“, naglasio je on ističući da je Srbija već mnogo toga postigla, na primer uspostavila registar za hemikalije, uvela licence i slično.\nOn je dodao da je sve to dobra baza za hemijsku industriju Srbije, ali da posao još nije završe.\nDancet kaže da treba primeni odgovarajuće priopise za proizvode sa biocidima koji su usklađeni sa EU i da će EC HA pomoći Srbiji da izgradi potrebne kapacitete.\nPosao za 1.000 programera\nPrekvalifikacija ja IT stručnjake već doprinosi smanjenju nezaposlenosti. Obuka samo osnova, do visoko plaćenih pozicija sledi mnogo prakse.\nLoukost kompanije, čarter letovu i avio-taksi trebalo bi da od 2020. godine sleću i na Aerodrom „Čenej“ u Novom…


Opis bezbednosne ispravke za SharePoint Server 2019: March 12, 2019\nOva bezbednosna ispravka rešava ranjivost daljinskog izvršavanja koda koja postoji u sistemu Microsoft SharePoint ako softver ne proverava izvornu naznake paketa aplikacije. Da biste saznali više o ranjivosti, pogledajte Microsoft uobičajene ranjivosti i jonizirajuće cve-2019-0604. Belešku Da biste primenili ovu bezbednosnu ispravku, morate da imate instaliranu verziju programa Microsoft SharePoint Server 2019.\nSadrži sledeća poboljšanja i ispravke:\nDodaje podršku za novu japansku eru u sistemu SharePoint Server 2019.\nUređivanje prilagođenog polja na nivou projekta dok se na stranici sa detaljima projekta (PDP) cuda izgubljene vrednosti prilagođenog nivoa zadatka, ako formula polja uključuje jedinstveni ID zadatka.\nKada otpremite sadržaj u biblioteku dokumenata, izbor odredišne fascikle ne funkcioniše. Do ovog problema dolazi kada otvorite SharePoint lokaciju pomoću pregledača Microsoft Edge.\nUnutrašnja buba: 3453388, 3453648, 3453649\npreuzimanje bezbednosne ispravke 4462199 za 64-bitnu verziju sistema SharePoint Server 2019\nZa informacije o primeni ove ispravke pogledajte odeljak informacije o primeni bezbednosne ispravke: Mart 12, 2019.\nOva bezbednosna ispravka zamenjuje prethodno objavljenu ispravku 4462171.


Promocija romana „Higijena nesećanja” - Осси Беч\nobaveštavamo vas da će promocija nove knjige Marka Šelića Marčela „Higijena nesećanja” biti održana u četvrtak, 26. aprila, sa početkom u 19:30h.\nMarko Šelić Marčelo, jedan od naših najzanimljivijih i najpopularnijih savremenih prozaista, pripoveda u svojoj najnovijoj knjizi „Higijena nesećanja“ o očevima, ličnom i kolektivnom nesećanju i o pokušaju da se u nasilnim traumama nađe smisao, a iznad svega o izgubljenom prijateljstvu koje iznova niče iz krhotina.\nDruženje će biti „ozvučeno” kao i pre dve godine, kada je Srpski kulturni forum po prvi put ugostio ovog mladog svestranog umetnika iz Srbije. Osim Marčela, promociji će prisustvovati i pevačica Nevena Glibetić Nensi, kao i naš poznati pijanista i kompozitor Aleksandar Jovanović – Šljuka.\nUlaz je slobodan uz obaveznu rezervaciju na [email protected] zbog ograničenog broja mesta!\nKADA: četvrtak, 26. april u 19:30h\nGDE: Klaviergalerie, Kaiserstrasse 10, 1070 Wien\nTekst delimično preuzet sa sajta: http://www.skforum.at/index.php?option=com_content&view=article&id=611%3Aiq&catid=52%3Askf-aktivnosti&Itemid=62&lang=sr\n16/04/2018 at 14:09 OSSAW Media Share via:


Tema: Odbojkasice Srbije u istorijskom finalu\n19.10.2018, 15:44 #1\nŽenska odbojkaška reprezentacija Srbije prvi put u istoriji izborila je finale Svetskog prvenstva, nakon što je pobedila Holandiju 3:1 (25:22, 26:28, 25:19, 25:23).\nJOKOHAMA - Ženska odbojkaška reprezentacija Srbije prvi put u istoriji izborila je finale Svetskog prvenstva, nakon što je pobedila Holandiju 3:1 (25:22, 26:28, 25:19, 25:23).\nU reprizi evropskog finala ponovo su slavile izabranice Zorana Terzića i obezbedile medalju, drugu na planetarnom prvenstvu posle bronze 2006. godine, takođe u Japanu...\nBošković: Sad sledi ono pravo; Ognjenović: "Ginule" smo..\nSrpske odbojkašice Tijana Bošković, Maja Ognjenović i Brankica Mihajlović istakle su da su presrećne i ponosne što su pobedom nad Holandijom izborile istorijsko finale na Svetskom prvenstvu u Japanu.\nSrpkinje su savladale Holandiju 3:1 (25:22, 26:28, 25:19, 25:23) i obezbedile drugu svetsku medalju, posle bronze upravo u Japanu pre 12 godina.\nSelektor ženske odbojkaške reprezentacije Srbije Zoran Terzić poručio je da je plasmanom u finale Svetskog prvensta u Japanu napravljen istorijski uspeh, ali da se neće na tome zaustaviti jer želi zlato.\nSrpske odbojkašice pobedile su Holandiju 3:1 (25:22, 26:28, 25:19, 25:23) i izborile prvo finale ikada...\nOdbojkasice u finalu, druga medalja za Srbiju u Koimbri\nZadnji Post: 19.07.2018, 20:50\nSrpske odbojkasice u finalu, za zlato protiv Holandije\nZadnji Post: 30.09.2017, 22:11


Peugeot Prologue spreman za Pariz - Automagazin\nPored atraktivnog RC modela, na štandu Peugeota zasijaće i crossover model imena Prologue. Ovaj petovratni automobil dolazi nam sa dizajnom karakterističnim za marku Peugeot. Prema nepotvrđenim informacijama ovaj koncept mogao bi predstavljati predserijsku izvedbu crossover modela, koji će kao serijski automobil nositi oznaku 3008.\nKoncept Prologue je, prema zvaničnom saopštenju francuske kompanije, predstavnik novog stila i arhitekture enterijera, ali i stepenica više u razvoju hibridnih pogonskih jedinica. Pomenuti koncept pokretaće hibridni pogon snage 200 konjskih snaga, sa emisijom CO2 od samo 109 grama po pređenom kilometru, pri kombinovanom ciklusu vožnje. Peugeot navodi da se radi o takozvanom "Full hibridu" koji je sposoban da se kreće i samo pomoću električnog pogona. Goran Sarić - Automagazin


Branislav Šušnica zadovoljan radom Zimske službe | Bačka Palanka Info - Vodič kroz Bačku Palanku\nNaslovna / Vesti / Branislav Šušnica zadovoljan radom Zimske službe\nBranislav Šušnica zadovoljan radom Zimske službe\njanuar 23, 2017\tVesti\nLedeni dani ne samo da su proredili i usporili saobraćaj već su pešake vezali za tople domove, a na ulice se ide samo kada se mora. Već sa prvim mrakom kao da ceo grad opusti, ali taksisti kažu da imaju pune ruke posla. Čak i Uzana ulica, inače centar varoši, kao bivši korzo sa prvim mrakom je pusta.\nPored velike hladnoće i snega koji je ovde u dva navrata padao par dana i navejao 25-30 centimetara, gradske ulice su čiste. Za razliku od ranijih zima čisti su i suvi ne samo magistralni, putevi prvog prioriteta, oko 120 kilometara, već i ulice, čak i one sporedne na periferiji grada. Takvih lokalnih puteva u opštini ima oko 250 kilometara. Sa pešačkim stazama, posebno onim javnim površinama koje čisti ovdašnje komunalno preduzeće, situacija je dobra, ali što se ide dalje od centra dosta je deonica na trotoarima koje nisu očišćene, pa su sada zaleđene i predstavljaju opasnost za prolaznike.\nPredsednik opštine Branislav Šušnica je posebno zadovoljan radom Zimske službe, za šta je od ove sezone zaduženo preduzeće Bačka put“. Kaže da su putevi prvog prioretita bili očišćeni u rekordnom roku, a nedugo zatim i skoro sve ulice u gradu.\n– Većih havarija usled dugotrajno izuzetno niskih temperatura nije bilo, odnosno, nije bilo pucanja cevi, instalacija, vodosnabdevanje je bilo redovno, snabdevanje strujom takođe, snabdevanje prirodnim gasom je redovno u gradu, a jedino je privremeno otežano grajanje u Čelarevu, međutim nadamo se da će za par dana i to biti rešeno – kaže Šušnica.\nBilo je padova, pa i lomova za gips i operaciju, ali ne dramatično kao u nekim drugim vojvođanskim sredinama. Ipak, ovde svi čekaju da temperatura krene u plus, jer zalihe ogreva se ubrzano troše, a ovdašnja stovarišta većinom su prazna zbog otežanog transporta drveta i uglja.\nTagovi:Predsednik opštine Sneg Bačka Palanka Branislav Šušnica Vesti Zima Zimska služba\nKroz ulicu u kojoj ja živim vozilo za čišćenje snega je prvi put ove godine prošlo u ponedeljak 23. januara u 20 časova.


Crna Gora: 40 odsto za ulazak u NATO, 44 protiv\nAko bi o članstvu Crne Gore u NATO-u sada bio održan referendum, 40 odsto bi glasalo za ulazak u taj vojni savez, a 44 odsto protiv, pokazala je anketa iz decembra prošle godine koju je sprovela agencija Ipsos Stratedžik Marketing.\nKako se navodi 36 procenata ispitanika je odgovorilo da "nema prednosti" od ulaska Crne Gore u NATO, a 28 odsto je odgovorilo da ne zna odgovor na to pitanje. Ispitivanje javnog mnjenja, pokazalo je da 14 odsto anketiranih ocjenjuje da članstvo u NATO-u "nema mane", a 37 odsto ne zna da li ima ili nema.\nOko 31 odsto ispitanika ima "povoljan utisak", a 44 odsto "nepovoljan" prema NATO-u. Bezbjednost kao razlog za "pozitivan stav" prema NATO-u navelo je 43 odsto ispitanih, dok 28 odsto nije znalo da navede konkretne razloge.\nNajčešći razlog za "negativan stav" prema evroatlantskom savezu je bombardovanje Srbije i Crne Gore - 40 odsto, dok je za njih četiri odsto važan razlog slanje vojnika na ratišta.\nOdluku o članstvu Crne Gore u NATO-u treba donijeti na referendumu, odgovorilo je 72 odsto ispitanika, a 23 odsto smatra da bi o tome mogao da odluči i parlament. "Očekujem da će se Crna Gora pridružiti NATO-u", ipak je odgovorilo 79 odsto anketiranih.


Predsjednik Vlade Duško Marković primio gradonačelnika Pekinga Čena Đininga\nDatum objave 14.09.2017 19:12 | Autor SLUŽBA ZA ODNOSE S JAVNOŠĆU VLADE CRNE GORE\nVideo: Predsjednik Vlade Duško Marković primio gradonačelnika Pekinga Čena Đininga - kadrovi\nFotografije: Predsjednik Vlade Duško Marković primio gradonačelnika Pekinga Čena Đininga (27.1 MB)\nPredsjednik Vlade Duško Marković primio je danas v.d. gradonačelnika Pekinga Čena Đininga i delegaciju glavnog grada NR Kine.\nPremijer je ocijenio da su crnogorsko-kineski odnosi kvalitetni i prijateljski i da će sjutršnji Forum gradonačelnika glavnih gradova NR Kine i zemalja Centralne i Istočne Evrope, uz prisustvo prve ličnosti Pekinga, tim odnosima dati novi impuls prvenstveno na ekonomskom planu.\nPodsjetivši da kineska kompanija CRBC izvodi radove na autoputu – najvažnijem infrastrukturnom projektu u Crnoj Gori – predsjednik Marković je rekao da je time otvoren prostor za ulazak u narednu fazu saradnje u kojoj bi u Crnu Goru ušle i direktne kinske investicije. Premijer je tom prilikom posebno istakao perspektivu investicija u oblastima energetike, turizma i poljoprivrede.\nGradonačelnik Pekinga je izrazio zadovoljstvo boravkom u našoj zemlji rekavši da je Crna Gora prva strana država koju posjećuje. Izrazio je uvjerenje da će autoput, kao prvi veliki projekat crnogorsko-kineske saradnje, poslužiti kao primjer kompanijama iz glavnog grada Kine za aktivnosti u Crnoj Gori. Gradonačelnik Čen je istakao mogućnosti da Peking, kao vodeći obrazovni centar u Kini, ponudi kvalitetne stipendije studentima iz Crne Gore. Takođe je naglasio izvjesnu dublju saradnju glavnih gradova u oblasti turizma.\nGradonačelnik Pekinga informisao je predsjednika Vlade Crne Gore da će delegacija glavnog grada Kine, u kojoj su poslovni ljudi iz 40 pekinških kompanija, sjutrašnji Forum vidi kao priliku za ugovaranje konkretnih projekata i poslova.\nSastanku su prisustvovali potpredsjednik Vlade za ekonomsku politiku i finansijski sistem Milutin Simović i gradonačelnik Glavnog grada Podgorice Slavoljub Stijepović.


Opterećenje rada i poskupljenje struje zatvaraju firme u FBiH\nFoto: Ilustracija/Arhiva | Opterećenje rada i poskupljenje struje zatvaraju firme u FBiH\nSrna 23.11.2021 18:22\nSARAJEVO - Udruženje poslodavaca Federacije BiH (FBiH), Samostalni sindikat šumarstva, prerade drveta i papira i Sindikat hemije i nemetala FBiH upozorili su da će populističko nadmetanje vlasti i opozicije u ovom entitetu ko će predložiti veći iznos minimalne plate, uz najveće opterećenje cijene rada u svijetu, te poskupljenje struje, za rezultat imati zatvaranje firmi i gašenje radnih mjesta.\nNa konferenciji za novinare u Sarajevu, koja predstavlja nastavak zajedničkih aktivnosti Udruženja poslodavaca i sedam sindikata iz realnog sektora, definisanih Zajedničkom platformom koja je potpisana sredinom ove godine, naglašeno je da je hitno potrebno smanjiti opterećenja na rad.\nOni su istakli da FBiH ima najveće opterećenje rada na svijetu, te da od 1.500 KM koje radnik zaradi u ovom trenutku vlasti uzimaju 670 KM, a radniku ostaje 830.\nPrijedlog poslodavaca je da se doprinosi smanje na 30 odsto, čime bi država uzimala do 450 KM, a radnik bi dobijao 1.050 KM, što bi predstavljalo povećanje plate za više od 200 KM u odnosu na postojeće stanje, saopšteno je iz ovog udruženja.\n"Na planeti Zemlji nema entiteta na kojem radnici manje sredstava donesu kući u odnosu na ono što zarade, nego što je u FBiH. Povećanje svih plata, ne samo minimalnih, u FBiH je interes poslodavaca i radnika", istakli su poslodavci, te dodali da su jedina rezerva za značajno povećanje plata upravo porezi i doprinosi na nju.\nPoslodavci su saglasni da kompletan iznos koji ostane nakon smanjenja poreza i doprinosa treba dati za povećanje plata, jer im je, kako su naveli, stalo da imaju zadovoljne radnike.\nOni su naglasili da je u Republici Srpskoj već niže opterećenje na cijenu rada, kao i da će od 1. januara naredne godine ono iznositi 31 odsto, dok je u FBiH opterećenje 42,5 odsto.\nNaglašeno je da ne postoji nijedan opravdan razlog za poskupljenje struje za privredu u FBiH za 150 do 200 odsto, posebno ako se zna da nijedna zemlja u svijetu nije povećala cijene električne energije za više od 33 odsto.\nPoslodavci su naveli da se Vlada FBiH i elektroprivrede još definitivno ne oglašavaju u vezi sa zahtjevom poslodavaca, te da kupuju vrijeme.\n"U međuvremenu naše članice dobijaju ugovore za nabavku električne energije po cijenama čak za 220 odsto većim u odnosu na one koje plaćaju sada. Posljedice tako drastičnih povećanja cijena električne energije za privredu najviše će osjetiti građani", istakli su iz Udruženja poslodavaca.\nOni su dodali da će, ukoliko federalna Vlada i odgovorni ne promijene svoj stav, poslodavci imati dvije mogućnosti - smanjiti plate ili otpuštati radnike.\nKoncesijom do novog života Rudnika Ljubija\nŽRS za deset mjeseci ostvarile prihod više od 50 miliona KM\n"Agromix" najavljuje nove investicije\nIRB RS opravdala svoje postojanje\nViše od 2,8 miliona KM podrške privredi\nVišković: Opravdan razlog postojanja IRB-a\nObezbijeđena sredstva za penzije u novembru\n"Saničane" kupuju ili Vlada ili grad Prijedor?\nVišković: Budžetom za radnike, penzionere i borce nije umanjeno nijedno davanje


NSinfo: "Obnova škola jedan od prioriteta"\n"Obnova škola jedan od prioriteta"\nObnova škola jedan je od prioriteta Ministarstva i Vlade Srbije, izjavio je ministar prosvete, nauke i tehnološkog razvoja\nMladen Šarčević koji je u opštini Bečej, u selu Radičević, prisustvovao svečanosti povodom završetka rekonstrukcije školske zgrade izdvojenog odeljenja Osnovne škole "Zdravko Gložanski".\n"Iz brojnih izvora ove godine investirano je u skoro 400 škola, što je rekord i tim putem moramo da nastavimo i sledeće godine. Sva deca imaju pravo na kvalitetno obrazovanje, a naša obaveza je da im to pružimo. Srbija nije bogata država, ali to može da postane", poručio je ministar, navedeno je u saopštenju Ministarstva prosvete.\nKompletnu rekonstrukciju, kako izdvojenog odeljenja tako i matične škole u Bečeju, finansirali su Ministarstvo privrede kroz projekat Gradimo zajedno i opština Bečej, piše u saopštenju u kom se dodaje da je u obnovu dve školske zgrade uloženo 30 miliona dinara.\nZadovoljstvo što su učenici i nastavnici školsku godinu počeli u novim kabinetima, istakao je predsednik opštine Bečej Dragan Tošić.\nOn je najavio nova ulaganja u obrazovanje i zahvalio privrednicima što su u saradnji sa lokalnom samoupravom obezbedili novac za kupovinu kombi vozila za prevoz đaka.\n"Pre pet godina dovijali smo se da obezbedimo krede i dnevnike, a danas ulažemo u nove kabinete. To jasno pokazuje pravac kojim smo krenuli", poručio je Tošić.\nU saopštenju se navodi da je ministar Šarčević prethodno posetio Novi Bečej, razgovarao sa predstavnicima lokalne samouprave i obišao Osnovu školu "Miloje Čiplić" i Srednju školu "Novi Bečej".\n"Razgovarali smo o mogućnostima za otvaranje odeljenja za nadarene u Gimnaziji i uvođenju dualnih obrazovnih profila. Poslednjih godina planovi upisa u Srednjoj školi Novi Bečej bili su veoma racionalni, s vremena na vreme menjani su obrazovni profili, a to je upravo ono što je manjim sredinama i potrebno", rekao je Šarčević.\nPredsednik opštine Novi Bečej Saša Maksimović je zahvalio ministru na poseti i spremnosti da se Ministarstvo uključi u iznalaženje rešenja za izgradnju nedostajuće fiskulturne sale u jednoj osnovnoj školi.\n... ap vojvodina, bečej, Novi Sad, obrazovanje, škola


OLGI DANILOVIĆ NOVA DUPLA KRUNA\nDatum objave: 14.05.2016. // Kategorija: Međunarodna scena (ATP, WTA, juniori)\nNajbolja juniorka Srbije, 15-godišnja Olga Danilović osvojila je novu duplu krunu, ovaj put u Austriji. Pre dve nedelje Olga je duplom krunom završila takmičenje u Bugarskoj, ovaj put isto je učinila na ITF turniru u Astetenu (Austrija) – Spring Boul G2.\nKao prvi nosilac Danilovićeva je u borbi za novi ITF trofej u singlu, titulu u Astetenu savladala drugog nosioca, Čehinju Joanu Markovu 6:1, 6:7(4), 6:3.\nDatum objave: 08.05.2016. // Kategorija: Međunarodna scena (ATP, WTA, juniori)\nNajbolji teniser planete, najveći teniski as Srbije Novak Đoković osvojio je danas svoju 29. titulu iz Masters serije.\nNovak je novi trofej, drugi po redu u ovom gradu, iskovao u Madridu savladavši u finalu turnira vrednog 4.771.360 evra Britanca Endija Mareja rezultatom 6:2, 3:6, 6:3.\nUjedno ovo je 64. osvojeni turnir za Đokovića. Naredne nedelje Novak brani trofej na turniru iz Masters serije u Rimu.\nSjajan povratak Vesne Dolonc, osvojen trofej u Đeru\nFed kup reprezentativka Srbije Vesna Dolonc sigurnim koracima vraća se na WTA scenu sa koje je odsustvovala dugo zbog bolesti (mononukleoze). Vesna je nakon toga što je kroz takmičarsku 2014. i 2015. preživela pravu agoniju i u februaru ove godine izgubila sve bodove na WTA listi, sada ponovo na stazama koje je vode ka mestu gde je bila, a to je 100. najboljih na svetu.\nKrenula je od nule, od kvalifikacija fjučersa, iako je samo pre par godina igrala glave turnire gren slem takmičenja, ali je to nije obeshrabrilo. Hrabra, borbena, puna energije i optimizma naša Vesna je krenula u nove bitke i već na početku dala do znanja da može, želi i hoće ponovo među najbolje. Iz kvalifikacija stigla je do finala na turniru nagradnog fonda 10.000 dolara u francuskom Makonu gde je u borbi za trofej posle velike borbe izgubila od domaće predstavnice Furstein 2:6, 6:4, 4:6.\nSada je otišla i korak dalje, do titule. Prvi trofej u 2016. Vesna je iskovala u mađarskom Đeru gde je finalu savladala Ukrajinku Anastasiju Šošinu 6:3, 7:5.\nKrunić i Knol do finala u Francuskoj\nNIS Fed kup reprezentativka Srbije Aleksandra Krunić i njena partnerka u dubl konkurenciji, Švajcarkinja Ksenija Knol sa kojom je pre sedam dana osvojila WTA trofej u Maroku, borile su se za novi trofej i ove nedelje.\nNa turniru nagradnog fonda 100.000 dolara u francuskom mestu Kan-Sur-Mer, Krunić i Knol su kao treći nosioci stigli do finala u kome su snage odmerile sa četvrtim nosiocima, parom Mitu (ROU) – Šurs (NED). Rumunsko-holandski par je do titule stigao rezultatom 4:6, 5:7.\nKrajinović vicešampion u Rimu\nDejvis kup reprezentativac Srbije Filip Krajinović osvojio je drugo mesto na turniru iz čelindžer serije (nagradni fond 42.500 +H dolara) koji je održan u Rimu. U polufinalu Filip je savladao 63. tenisera sveta, prvog nosioca ovog turnira, Čeha Jiržija Veselog 6:3, 6:4, dok je u borbi za trofej izgubio od Britanca Kajla Edmunda 6:7(2), 0:6.\nVučiću drugo mesto u Nigeriji\nTeniser Srbije, 25 – godišnji Ilija Vučić odigrao je prvo finale singla na turniru iz čelindžer serije u karijeri. Naš teniser je do naslova vicešampiona stigao na turniru vrednom 25.000 dolara u nigerijskom mestu Abudža gde je u polufinalu savladao Egipčanina Mohameda Safvata 7:5, 4:6, 6:4. U borbi za profi prvenac Vučić je izgubio od Holanđanina Antala Van der Duima 4:6, 2:6.\nU dosadašnjoj karijeri Ilija je osvojio 13. profi trofeja iz fjučers serije, sve u dubl konkurenciji.\nKecmanoviću finale u Tampi\nTreću nedelju za redom najbolji junior Srbije, 16 – godišnji Miomir Kecmanović učestvovao je u finalu na turnirima iz fjučers serije nagradnog fonda 10.000 dolara koji se održavaju u Americi. Prve nedelje igrao je finale singla, druge nedelje osvojio je trofej u dubl konkurenciji, treću nedelju završio je finalom u dublu (Tampa – Florida,10.000 dolara) u paru sa kolegom iz Nemčke Jonasom Luetjenom sa kojim je pre sedam dana osvoji profi prvenac (Vero Bič).\nTepavac pokorio Karaši\nDatum objave: 07.05.2016. // Kategorija: Međunarodna scena (ATP, WTA, juniori)\nMladi teniser Srbije Marko Tepavac osvojio je najveći trofej u dosadašnjoj karijeri na turniru iz čelindžer serije koji je održan u Uzbekistanu. U finalu takmičenja u Karašiju vrednog 50.000 dolara + H, Marko je savladao prvog nosioca, Izraelca Dudija Selu 2:6, 6:3, 7:6(4).\nTrijumf u Karašiju Marku će doneti i najbolji rang karijere i biće na pragu ulaska u prvih 200. na svetu.\nMarko Tepavac u finalu Karašija\nDatum objave: 06.05.2016. // Kategorija: Međunarodna scena (ATP, WTA, juniori)\nMladi teniser Srbije Marko Tepavac plasirao se u finale turnira iz čelindžer serije (50.000 dolara + H) koji se igra u uzbekistanskom gradu Karaši.\nZa plasman u prvo čelindžer finale u karijeri Marko je u polufinalu savladao Belorusa Ilju Ivaška 6:4, 3:6, 7:5.\nU borbi za prvi trofej ovog nagradnog fonda 251. teniser sveta naš Marko boriće se protiv Izraelca Dudija Sele koji je postavljen za prvog nosioca na ovom takmičenju i nalazi se na 74. mestu ATP liste.\nNina briljantna na startu turnira u An-Ningu\nDatum objave: 04.05.2016. // Kategorija: Međunarodna scena (ATP, WTA, juniori)\nMlada NIS Fed kup reprezentativka Srbije Nina Stojanović zabeležila je sjajnu pobedu na startu turnira nagradnog fonda 100.000 dolara koji se igra u kineskom An-Ningu. Naša mlada i velika nada savladala je u prvom kolu ovog jakog ITF profi turnira prvog nosioca, domaću predstavnicu Šuai Ženg koja zauzima 62. poziciju na WTA listi rezultatom 6:4, 6:4.\nOvo je najveći skalp do sada naše Nine koja trenutno zauzima 317. mesto na svetu.\nPrethodna strana12...71727374757677...9394Sledeća strana


Vesti online / Vesti / Svet / Ruska mornarica vežba u Sredozemlju\nVežba ratnih brodova iz Severne flote, Baltičke, Crnomorske i Pacifičke flote, treba da "poboljša komandu, osigura i uvežba višenamensku interakciju snaga flota u dalekim pomorskim zonama".\nSlužba za štampu kaže da će se vežba tih razmera održati "prvi put posle nekoliko decenija".\nDodaje se da vežba koja je u skladu sa planom borbene obuke Oružanih snaga Rusije za 2013. godinu, ima za cilj zajedničko izvođenje zadataka svih flota, kao jedinstvene mornaričke grupe.\nDatumi početka i završteka vežbe nisu još poznati. Snage angažovanih flota sada plove ka odredištima vežbe, prenosi agencija RIA Novosti.\nMornarička pešadija i padobranci iz snaga sa Severnog Kavkaza biće ukrcani u amfibijske brodove, a vežbaće i ostalo osoblje Ratne mornarice da bi steklo neophodne mornaričke veštine, kaže Služba za štampu.\nSVET VIDEO: Rusi isprobali teške raketne sisteme "Solncepek"


Niško pozorište otkazuje sve januarske predstave - JuGmedia\nU skladu sa preporukama Gradskog štaba za vanredne situacije, a zbog pogoršanja epidemiološke situacije, Narodno pozorište Niš je prinuđeno da otkaže sva izvođenja na domaćoj sceni u januaru mesecu, pretpremijeru i premijeru mjuzikla ,,Neki to vole vruće“, kao i sva reprizna izvođenja ovog mjuzikla i ostalih predstava koje su na repertoaru.\nPremijera mjuzikla „Neki to vole vruće“ se pomera za februar mesec, a o novom terminu ćemo do kraja meseca blagovremeno da obavestimo našu publiku. Kupljene karte mogu da se vrate na blagajnu pozorišta uz povraćaj novca ili da se zamene za reprizno izvođenje, piše Naisus info.\nIstovremeno, Narodno pozorište Niš, u koprodukciji sa Narodnim pozorištem Leskovac, kreće sa pripremanjem novog naslova – ,,Oslobođenje Skoplja“, u režiji Gorčina Stojanovića.\nIskreno se nadamo da će se situacija po pitanju epidemije poboljšati i da ćemo biti u prilici da vidimo sve prijatelje i ljubitelje pozorišta u narednom periodu.


U ovim teškim vremenima, kada se ne zna kako će se razvijati epidemiološka situacija, veoma je problematično dati egzaktan datum početka sezone leto 2021.\nCenovnik za leto 2021 koji smo objavili je baziran na našoj proceni da bi se prva putovanja mogla realizovati sredinom juna meseca.\nVakcine, testovi, mere\nTrenutno nemamo nikakve bliže informacije od onih koje se pojavljuju u medijima. Pravila za prelazak granice u letnjoj sezoni, nakon zvanične objave biće vidno istaknuta na našoj internet prezentaciji.\nNaša agencija ima par hiljada putnika koji imaju delimično, a neki potpuno uplaćene aranžmane za prošlu sezonu – Leto 2020 godine. Oni su nam prioritet za ista putovanja, ali putnici imaju i pravo zamene putovanja za letovanje, gde uplaćeni novac postaje osnova za obračun novog aranžmana.\nVećina smeštajnih objekta na našim ustaljenim destinacijama u Grčkoj ostala je ista, s tim da smo prekinuli saradnju sa nekim vlasnicima kuća, zbog uslova koji su nam postavili (enormno povećanje cena, specijalni uslovi za boravak u smeštaju…). Nažalost zbog celokupne situacije prošlog leta ostalo je dosta zarobljenog novca, te su smeštajni objekti kojima smo već uplatili novac prodajni prioritet.\nKako bi imali neki uvid u zainteresovanost putnika da putuju, otvorili smo online prijave za putovanja. Na taj način pomažete i nama da ne uđemo u samu prodaju sezone nespremni.\nNaravno, politika cena, one su kod nas među najpovoljnijim na tržištu i u skladu sa našom krilaticom – stil za malo para, koja sa uspehom traje već 28. godina.\nVeliki je broj naših putnika, koji su se kao i mi uželeli putovanja prethodnih dana su nas pozivali, pisali, a sve se odnosilo na termine polaska i cene prolećnih putovanja. Nažalost trenutna epidemiološka situacija u našoj zemlji, uredbe vezane za prelazak granice i mere u susednim državama onemogućuju organizaciju ovih putovanja, a i na mestima gde deluje da je to moguće cena aranžmana ne bi bila povoljna (testovi, popunjenost autobusa, mere u smeštaju…).\nTakođe vikend putovanja u našoj zemlji, s obzirom na mere protiv širenja SarS-CoV-2 virusa onemogućuju organizaciju tih aranžmana. Pored svega toga na prvom mestu nam je zdravlje naših putnika i zaposlenih, te ne želimo da ga ugrozimo.\nČim se iole budu stekli uslovi za organizaciju aranžmana, cenovnici i datumi polaska biće objavljeni, a obavestićemo vas i putem sms novosti i društvenih mreža.